[bookmark: נקודה_זמנית]קידושין דף א' עמוד א
פרק א
הלכה א
[דף א] מתני' האשה נקנית לבעלה בשלש דרכים וקונה את עצמה מבעלה בשתי דרכים; נקנית בכסף ובשטר ובביאה. ומבארת המשנה בכמה כסף האשה נקנית, בית שמאי אומרים בדינר או בשוה דינר, ובית הילל אומרים בפרוטה או בשוה פרוטה, ואומרת המשנה כמה היא פרוטה (המשנה אומרת את זה שלא תאמר שפרוטה זה מטבע כל שהוא) אחת משמונה באיסר האיטלקי. וקונה את עצמה בגט או במיתת הבעל. ואומרת המשנה שהיבמה נקנית ליבם בביאה, וקונה את עצמה (בלי שייבמו אותה) בחליצה או במיתת היבם, שכיון שאין לבעלה שמת אחים, היא מותרת להינשא לשוק, אם ייבמו אותה, א"כ הרי היא כאשת איש רגילה.
גמ' נקנית בכסף ובשטר ובביאה: אומרת הגמ' כיני מתניתא כוונת המשנה שהאשה נקנית או בכסף או בשטר או בביאה, ולא תאמר שהאשה נקנית רק בשלושת הדברים יחד, וכן תני ר' חייה כן, לא סוף דבר שצריך לקנות את האשה בשלשתן בשלושת הדברים, אלא היא נקנית אפילו באחד מהן.
בכסף מנין? דכתיב [דברים כד] כִּי יִקַּח אִישׁ אִשָּׁה, דהיינו בקניין הרגיל, שזה כסף, מגיד ומכאן לומדים שהאשה ניקנית בכסף. בביאה מניין? דכתיב וּבְעָלָהּ, מגיד שהאשה נקנית בביאה. ואומרת הגמ' שמהפסוק הזה הייתי אומר שהאשה נקנית על ידי זו ועל ידי זו שצריך גם כסף וגם ביאה, אבל מהיכן יודעים שהאשה נקנית בכסף בלא ביאה ובביאה בלא כסף מניין? מתרצת הגמ' ר' אבהו בשם ר' יוחנן אמר, שיודעים את זה כיון שכתיב [דברים כב] כִּי יִמָּצֵא אִישׁ שֹׁכֵב עִם אִשָּׁה בְעֻלַת בַּעַל, וא"כ הגע עצמך תתבונן בדבריך שמשמע מהפסוק שאפילו אם בעלה לא קנייה אלא בביאה, ועל זה אמרה תורה שהבא אחריו נענש בחנק, ואומרת הגמ' שלא סוף דבר שבעלה בא עליה בכדרכה שרק אז היא נקנית לו, אלא אפי' אם בעלה בא עליה שלא כדרכה היא ג"כ נקנית לו, ויודעים את זה כמו מה שאמר ר' אבהו בשם ר' יוחנן, לכֵן צריכה שצריך את הפסוק (שמרבים מזה שכתוב "גַּם שְׁנֵיהֶם" שזה הולך גם כלפי נערה המאורסה) שהנואף בחנק, רק כשבעלה בא עליה שלא כדרכה, כיון שאִין תימא שבעלה בא עליה מכדרכה, א"כ למה לי לומר שהבא אחריו הוא בחנק ולא בסקילה (כדין נערה המאורסה) כיון שבעלה בא עליה (כמו שכתוב 'בְעֻלַת בַּעַל', שמשמע שחייבים עליה חנק רק כיון שבעלה בא עליה ולא אחֵר), הרי אפילו אם אחֵר היה בא עליה, הבא אחריו הוא רק בחנק, כיי דתנינן תמן כמו ששנינו, שאם באו עליה על נערה המאורסה שנים, א"כ הראשון בסקילה כיון שהוא בא על בתולה, והשני בחנק כיון שהיא כבר לא בתולה, ולכך היא כאשת איש רגילה, שהיא בחנק, וא"כ הא למדנו שהאשה נקנית בביאה בלא כסף. שואלת הגמ' ובכסף בלא ביאה מניין שהאשה נקנית? מתרצת הגמ' שהיות וכתוב לעניין אמה עבריה [שמות כא] וְיָצְאָה חִנָּם אֵין כָּסֶף אִם אַחֶרֶת יִקַּח לוֹ, דהיינו שהתורה הקישה את האשה האחרת לאמה עבריה, ומה זו האמה עבריה נקנית בכסף, אף זו אשה אחרת נקנית בכסף בלי ביאה. ואומרת הגמ' שהאשה נקנית בשטר כיון שכתוב [דברים כד] וְכָתַב לָהּ סֵפֶר כְּרִיתֻת וְנָתַן בְּיָדָהּ וְשִׁלְּחָהּ מִבֵּיתוֹ, וְיָצְאָה מִבֵּיתוֹ וְהָלְכָה וְהָיְתָה לְאִישׁ אַחֵר, א"כ הפסוק מקיש את הויתה (את קידושיה לאיש אחֵר) ליציאתה (לגירושיה), ומכאן לומדים מה יציאתה בשטר אף הוייתה בשטר. אבל אמר ר' אבין שיודעים שהאשה נקנית בכסף ובשט ובביאה ממקום אחֵר, וכן תני חזקיה, שהיות וכתוב כִּי יִקַּח אִישׁ אִשָּׁה, מגיד שהיא נקנית בקניין הרגיל שזה בכסף, ואומר חזקיה מדוע צריך את הפסוק, והרי דין הוא יכולים ללמוד את זה מק"ו, ומה אם אמה עברייה שאינה נקנית בביאה אפי"ה היא נקנית בכסף, זו (אשה) שהיא נקנית בביאה אינו דין שנקנית בכסף? חוזר חזקיה ואומר שלא יכולים ללמוד מהק"ו כיון שיבמה תוכיח, שהיא נקנית בביאה ואינה נקנית בכסף, וא"כ אף אתה אל תתמה על זו (על האשה) שאף על פי שהיא נקנית בביאה שאולי היא לא תִּקָּנֶה בכסף, לכך תלמוד לומר כִּי יִקַּח - מגיד שהיא נקנית בכסף. כתוב שם בפסוק וּבְעָלָהּ, מגיד שהיא האשה נקנית בביאה, ואומר חזקיה מדוע צריך את הפסוק, והרי דין הוא יכולים ללמוד את זה מק"ו, ומה אם יבמה שאינה נקנית בכסף אפי"ה היא נקנית בביאה, זו (אשה) שהיא נקנית בכסף אינו דין שתקנה בביאה? חוזר חזקיה ואומר שלא יכולים ללמוד מהק"ו כיון שאמה עבריה תוכיח, שהיא נקנית בכסף ואינה נקנית בביאה, וא"כ אף אתה אל תתמה על זו (על האשה) שאע"פ שהיא נקנית בכסף שאולי היא לא תִּקָּנֶה בביאה, לכך תלמוד לומר וּבְעָלָהּ - מגיד שהיא נקנית בביאה. ואומר חזקיה מהיכן יודעים שהאשה נקנית בשטר, כיון שעושים ק"ו, ומה אם הכסף שאינו מוציא את האשה מבעלה, הרי הוא מכניס, יכולים לקדש את האשה בכסף, שטר שהוא מוציא את האשה מבעלה, אינו דין שיכניס?! חוזר חזקיה ואומר שלא יכולים ללמוד מהק"ו, כיון שאם אמרת בכסף שיכולים לקדש בזה אשה, זה כיון שהוא חשוב, שהוא מוציא להקדש ידי פדיונו יכולים לפדות הקדש בכסף, אבל תאמר בשטר שאינו מוציא להקדש ידי פדיונו, וא"כ נשבר (התבטל) הק"ו, וחזרתה למקרא למצוא מקור שיכולים לקדש אשה בשטר, לפום כן צריך מימר לכך צריך להביא את הפסוק, שכתוב [דברים כד] וְכָתַב לָהּ סֵפֶר כְּרִיתֻת וְנָתַן בְּיָדָהּ וְשִׁלְּחָהּ מִבֵּיתוֹ, וְיָצְאָה מִבֵּיתוֹ וְהָלְכָה וְהָיְתָה לְאִישׁ אַחֵר, דהיינו שהפסוק הקיש את הוויתה (קידושי האשה) ליציאתה (לגירושיה), וא"כ מה יציאתה נעשה בשטר אף הוייתה נעשה בשטר. שואלת הגמ' אמר ר' יודן שאולי נלמד מק"ו לבת חורין שֶׁתִּקָּנֶה בחזקה, דהיינו שאם האשה תשמש את האיש, היא תתקדש לו בזה, והרי דין הוא יכולים ללמוד את זה מק"ו, ומה אם שפחה כנענית שאינה נקנית בביאה אפי"ה היא נקנית בחזקה, זו (אשה) שהיא נקנית בביאה אינו דין שתקנה בחזקה?! לכך תלמוד לומר וּבְעָלָהּ מכאן שבביאה היא נקנית ואינה נקנית בחזקה, חוזר ר' יודן ואומר שאולי נעשה מקל וחומר בשפחה כנענית שתקנה בביאה, והרי דין הוא יכולים ללמוד את זה מק"ו, ומה אם בת חורין שאינה נקנית בחזקה אפי"ה היא נקנית בביאה, השפחה הזו שהיא נקנית בחזקה, אינו דין שתקנה בביאה?! תלמוד לומר [ויקרא כה] וְהִתְנַחַלְתֶּם אֹתָם (את העבדים) לִבְנֵיכֶם אַחֲרֵיכֶם לָרֶשֶׁת אֲחֻזָּה וגו' דהיינו שהתורה הקישה את העבדים לאחוזה, וכמו שאחוזה ניקנית בכסף או בשטר או בחזקה כך שפחה כנענית בחזקה היא נקנית ואינה נקנית בביאה, כיון שאומנם היא משרתת בזה את אדונה, אבל היות והיא גם נהנית, לכך זה לא הוכחת בעלות עליה, ולכך השפחה אינה נקנית בביאה $צריך לכתוב את זה??? וא"כ אומרת הגמ' הרי למדנו שהאשה נקנית בשלש דרכים - או בכסף או בשטר או בביאה. שואלת הגמ' שעד כדון עד עכשיו דיברנו בישראל, אבל בנכרים איך הם קונים את נשותיהם? ר' אבהו בשם ר' אלעזר אומר שכלפי הגויים כתיב שהקב"ה אמר לאבימלך לאחר שהוא לקח את שרה אשת אברהם [בראשית כ] הִנְּךָ מֵת עַל הָאִשָּׁה אֲשֶׁר לָקַחְתָּ וְהִוא בְּעֻלַת בָּעַל, מכאן שרק על הבעולות הן חייבין דהיינו שהגוים קונים את נשותיהם רק בביאה, ואינן חייבין על הארוסות אבל אם גוי נתן לאשה כסף לקנות אותה, היא עדיין לא קנויה לו. ואומרת הגמ' שממילתיה דר' אלעזר אמרה מוכח שהגוי קונה את אשתו דוקא והוא שנתכוון לקנותה להיות לו לאשה, כמו שכתוב וְהִוא בְּעֻלַת 'בָּעַל', אבל מילתיה דשמואל אמרה שאפילו אם הגוי לא נתכוון לקנותה לאשה, אלא שהיא תהיה מזומנת לו לתשמיש, יש לה דין שאשת איש, דאמר ר' יונה בשם שמואל זונה העומדת בחלון ובאו עליה שנים, א"כ הראשון אינו נהרג עליה (הגם שהיא כבר נבעלה לאחרים, אלא כיון שהם לא התכוונו שהיא תהיה מיועדת להם) והשני נהרג על ידיו, כיון שהראשון התכוין שהיא תהיה מיועדת לו, וא"כ אומרת הגמ' וכי נתכוון הראשון לקנותה לאשה?! ואפי"ה שמואל אמר שהשני נהרג מחמת הראשון.
כתוב בפסוק אִישׁ אִישׁ אֶל כָּל שְׁאֵר בְּשָׂרוֹ לֹא תִקְרְבוּ לְגַלּוֹת עֶרְוָה, וא"כ אומרת הברייתא שבעצם היה מספיק שיהיה כתוב [ויקרא יח] אִישׁ, ומה תלמוד לומר אִישׁ אִישׁ? אלא להביא את הגוים שהם חייבים על העריות, ואומרת הברייתא שאם הגויים באו על עריות האומות א"כ ידונו כדיני האומות, היינו בסייף, ואם באו על העריות ישראל א"כ ידונו אותם כדיני ישראל, אמר ר' לעזר שמכולם שמכל העריות אין לך ערוה שהיא אסורה רק לישראל ולא לגויים, אלא ארוסת ישראל בלבד, שאם הגוי בא על ארוסת ישראל הוא חייב, ואם הגוי בא על ארוסת גוים הוא פטור, כיון שאין לגויים אירוסין. למדנו בברייתא שאם הגוי בא על ארוסת ישראל חייבין, שואלת הגמ' במה הוא מתחייב, האם בדיניהן או בדיני ישראל, ומבארת הגמ' את החילוק, אִין תימר שידונו אותו בדיני ישראל, א"כ ידונו אותו רק בשני עדים שיעידו שהוא בא על הארוסה, ובעשרים ושלשה דיינים, ובהתרייה ורק אם התרו בו שלא יבוא על הארוסה, והוא יענש בסקילה, אבל ואִין תימר שידונו אותו בדיניהן, א"כ ידונו אותו בעֵד אחד שמעיד שהוא בא על הארוסה, ובדיין אחד, ושלא בהתרייה, ובסייף, ור' יודה בר פזי מוֹסִף שאם דנים את הגוי בדיניהם, א"כ הוא יענש בחנק (ר' יודה בר פזי סובר שמיתת הגויים הוא בחנק ולא בסייף כדברי הברייתא), וכן הוא יענש אפי' אם אין עדים אלא הוא מודה מפי עצמו, ואומרת הגמ' מה טעם מדוע ר' יודה בר פזי סובר שמיתת הגויים זה בחנק, כיון שכתוב [בראשית ט] שֹׁפֵךְ דַּם הָאָדָם (הרוצח את האדם), עונשו הוא בָּאָדָם דָּמוֹ יִשָּׁפֵךְ שישפכו את דמו בתוכו, דהיינו שיהרגו אותו בחנק, ומכאן שמיתת הגויים בחנק. ואומרת הגמ' שיש עוד חילוק איך דנים אותו, שאִין תימר שידונו אותו בדיני ישראל, א"כ אם הוא נתגייר חייב, כיון שלא השתנה עונשו, אבל אִין תימר שידונו אותו בדיניהם, א"כ אם הוא נתגייר, הוא יהיה פטור, כיון שהשתנה עונשו (מסייף או חנק לסקילה), ואומרת הגמ' מהיכן יודעים שאם השתנה עונשו שהוא נפטר מהעונש, דאמר ר' חנינה, בן נח שקילל את השם ונתגייר פטור, מפני שנשתנה דינו. ר' לעזר בשם ר' חנינה אמר מניין שבני נח מוזהרין על עריות כישראל, תלמוד לומר [בראשית ב] וְדָבַק בְּאִשְׁתּוֹ ולא באשת חבירו, וכן מכאן לומדים וְדָבַק בְּאִשְׁתּוֹ [דף ב] ולא בזכור ולא בבהמה. ר' שמואל אמר שר' אבהו אמר בשם ר' לעזר בשם ר' חנינה, בן נח שבא על אשתו שלא כדרכה נהרג, מה טעם מהיכן יודעים את זה? כיון שכתוב וְדָבַק בְּאִשְׁתּוֹ וְהָיוּ לְבָשָׂר אֶחָד, דהיינו שמותר לו לבוא על אשתו רק ממקום ששניהן עושין בשר אחד ע"י הוולד שיוולד מהביאה. שואלת הגמ' ר' יוסי בעא, הערייה (העראה) בזכור מהו האם חייבים על זה, וכן הערייה בבהמה מה היא? מתרצת הגמ' וכי כל העריות לא מן הנידה למדו שחייבים בהעראה, וא"כ גם העראה בזכור נלמד מינה מנדה, וכן העראה בבהמה נלמד מינה מנדה. שואלת הגמ' עד כדון עד עכשיו פשטת שהתורה ריבתה בישראל שחייבים על העראה בזכור ובבהמה, אבל מהיכן יודעים שהתורה ריבתה בגוים שהם חייבים על העראה בזכור ובבהמה? מתרצת הגמ' אמר ר' מנא וכי לא נלמד מינה שכתוב כלפי הגויים וְדָבַק בְּאִשְׁתּוֹ - ולא באשת חבירו שמשמע כל דיבוק שהוא הוא אסור באשת חבירו, אפי' העראה, ודכוותה וכמו כן היות ואנחנו לומדים ממה שכתוב וְדָבַק בְּאִשְׁתּוֹ - לא בזכור ולא בבהמה, אפי' כל דיבוק שהוא אסור.
אומרת הגמ' הרי למדנו שלגוים אין להן קידושין, וא"כ שואלת הגמ' מהו שיהא להם גירושין, ור' יודה בן פזי ור' חנין בשם ר' חונה רובה דציפורין מבארים שהשאלה היא או שאין להן גירושין בכלל, וכמו שכתוב וְדָבַק בְּאִשְׁתּוֹ שמשמע לעולם, או ששניהן מגרשין זה את זה? מתרצת הגמ' ר' יוחנן דְצִפֹּרִין אמר שר' אחא אמר בשם ר' חיננא בשם ר' שמואל בר נחמן שהיות וכתוב [מלאכי ב] כִּי שָׂנֵא שַׁלַּח אָמַר ה' אֱלֹהֵי יִשְׂרָאֵל, מכאן שהקב"ה אמר שרק בישראל נתתי גירושין ולא נתתי גירושין באומות העולם, אמר ר' חנניה בשם ר' פינחס שההוכחה היא שהרי בכל הפרשה כתיב ה' צְבָאוֹת וכאן כתיב אֱלֹהֵי יִשְׂרָאֵל, ללמדך שלא ייחד הקדוש ברוך הוא את שמו בגירושין אלא בישראל בלבד. ואומרת הגמ' שגם ממילתיה דר' חייה רבה מוכח שהוא אמרה שלגוים אין להן גירושין, דתני ר' חייה בן נח שגירש את אשתו והלכה ונישאת לאחֵר וגירשה, ואחר כך נתגיירו שניהן היינו הבעל הראשון והאשה, אין אני קורא עליה לֹא יוּכַל בַּעְלָהּ הָרִאשׁוֹן אֲשֶׁר שִׁלְּחָהּ לָשׁוּב לְקַחְתָּהּ לִהְיוֹת לוֹ לְאִשָּׁה אַחֲרֵי 'אֲשֶׁר הֻטַּמָּאָה' כִּי תוֹעֵבָה הִוא לִפְנֵי ה', וזה כיון שהגירושין לא חלו כלל, ותני כן וכן שנינו בברייתא מעשה כזה בא לפני רבי, ורבי הכשיר אותם להינשא.
קידושין דף ב עמוד א'
בשטר: אומרת הגמ' הדא דתימר שהחידוש של המשנה כשהוא מקדש בשטר שאינו יפה שוה פרוטה, אבל אם הוא מקדש בשטר שהוא יפה שוה פרוטה, א"כ פשוט שהיא מקדושת, כיון שככסף הוא, ותני ר' חייה כן, לא סוף דבר שהאשה מתקדשת בשטר שהוא יפה שוה פרוטה, כיון שזה פשוט שהיא מקודשת, והלא מתקדשת היא האשה בכל דבר שהוא יפה שוה פרוטה, אלא אפילו אם כתבו את השטר קידושין על החרס או על הנייר שאין בהם שווה פרוטה, ונתנו לה הרי זו מקודשת.
כתבו את הגט על דבר שהוא איסור הנאה, תני זונין (שֵם חכם) שמעשה בא לפני רבי ואמר הרי זו מגורשת, ור"א (התנא) אמר שאינה מגורשת, כיון שהבעל לא נתן לה כלום, ולעניין הגט כתוב "וְנָתַן בְּיָדָהּ". אמר ר' זעירא שהויין רבנין פליגין שאותם החכמים (רבי ור"א) נחלקו גם לעניין שטר קידושין, שמאן דאמר שהאשה אינה מגורשת בגט שנכתב על גבי איסור הנאה, א"כ היא אינה מקודשת בשטר שנכתב על גבי איסור הנאה, ומאן דאמר שהאשה מגורשת בגט שנכתב על גבי איסור הנאה, א"כ היא מקודשת בשטר שנכתב על איסור הנאה, אבל חברייה (בני הישיבה) אמרין שלשיטת רבי (שההלכה כדבריו) הולכים לחומרין, שואלת הגמ' ר' יוסי בעא מהו לחומרין, וכי לומר שאינה מקודשת ומגורשת היינו לחומרין?! והרי אתה מתיר אשת איש, ואילו רבי היה אומר שאינה מגורשת ומקודשת היינו לחומרין, אבל היות שרבי אמר שהיא מגורשת, א"כ ע"כ שרבי לא מסתפק בדבר, וא"כ חוזרת השאלה מה רבי סובר לעניין שטר קידושין, וא"כ שואלת הגמ' [דף ג] מהו כדון ומה עכשיו? ואומרת הגמ' שרבנין דקיסרין אמרו בשם ר' יעקב בר אחא שרבי ור"א לא נחלקו, אלא מאן דאמר שהיא מגורשת ומקודשת מדובר שכתבו את הגט או השטר קידושין באיסורי הנאה מדבריהם (כגון שהחליפו את הנייר שכתבו עליו את הגט או השטר קידושין, בסתם יינם), ומאן דאמר שאינה מגורשת ומקודשת מדובר שכתבו את הגט או השטר קידושין באיסורי הנאה מדברי תורה, כגון שכתבו את הגט או השטר קידושין על גבי קלף שנעשה מעורות לבובין (שזה תקרובת ע"ז), שואלת הגמ' א"כ משמע הא אם כתבו את השטר קידושין באיסורי הנאה מדבריהם האשה מקודשת, א"כ אִין תימר כן אם תאמר כך, וכי לית הדא פליגי להא דרב שאמר משום ר"מ שחמץ בערב הפסח הוא אסור רק מדרבנן, ואפי"ה המקדש בחמץ בי"ד ניסן משש שעות ולמעלן - לא עשה כלום, מתרצת הגמ' שיש הבדל תמן (במקדש בחמץ) בגופו קידש, וחמץ משש שעות ולמעלן וכי טב הוא כלום וכי הוא שווה משהו, וכיון שזה לא שווה כלום א"כ יוצא שהוא לא נתן לאשה כלום ולכך היא לא מתקדשת, ברם הכא במקדש בשטר שנכתב על גבי איסורי הנאה, בתניים שבו קידש הוא מקדש את האשה במה שכתוב בשטר, ולכך היא מקודשת אפי' שזה כתוב על גבי אסור הנאה מדרבנן, שואלת הגמ' א"כ מעתה מעכשיו נאמר שאפי' אם הוא קידש בשטר של איסור הנאה מדבר תורה שתהא מקודשת? ועוד שואלת הגמ' מה בינו (בין שטר שנכתב על איסורי הנאה, שזה פסול) לשטר שאינו יפה שוה פרוטה, שהוא כשר? מתרצת הגמ' שזה לא ק' כיון שתמן (שטר שנכתב על איסורי הנאה) אינו ראוי להשלים עליו, ולכך זה לא נחשב שהבעל נתן לה כלום (ולעניין הגט כתוב "וְנָתַן בְּיָדָהּ"), ברם הכא (שטר שאין בו שווה פרוטה) היות שראוי הוא להשלים עליו, לכך זה נחשב נתינה.
התחלתי 6-20
בכסף בית שמאי אומרים בדינר ובשוה דינר וכו': שואלת הגמ' הרי תמן במסכת שבועות תנינן, שבועת הדיינין כיצד? הטענה של התובע הוא לפחות שתי כסף, וההודייה (ההודאה) של הנתבע הוא לפחות שוה פרוטה, כיון שכתוב "כִּי יִתֵּן אִישׁ אֶל רֵעֵהוּ 'כֶּסֶף' אוֹ כֵלִים לִשְׁמֹר (ומקישים את הכסף לכלים, מה כלים שנים אף כסף שנים), וְגֻנַּב מִבֵּית הָאִישׁ, אִם לֹא יִמָּצֵא הַגַּנָּב וְנִקְרַב בַּעַל הַבַּיִת אֶל הָאֱלֹהִים (לשבועה) אֲשֶׁר יֹאמַר כִּי הוּא זֶה (דהיינו שהוא מודה במקצת הטענה), ומכאן שהטענה היא שתי כסף וההודאה שווה פרוטה, ובברייתא שנינו (שב"ש וב"ה נחלקו בזה), הטענה; בית שמאי אומרים שזה לפחות מעה כסף (כיון שב"ש לא מקישים כסף לכלים), ובית הלל אומרים שתי מעין (כיון שב"ה מקישים כסף לכלים), וא"כ שואלת הגמ' שלכאו' מחלפה שיטתהון דב"ש, שהרי תמן היינו אצלנו (אלא שהסוגיא היא ההעתק ממסכת שבועות) אינון אמרין שכסף היינו דינר, ולכך האשה מתקדשת רק בדינר, וכא (לעניין הטענה) אינון אמרין שכסף היינו מעה? וכן לכאו' מחלפה שיטתהון דבית הלל, שתמן (לעניין קידושין) אינון אמרין שכסף היינו פרוטה, וכא (לעניין הטענה) אינון אמרין שכסף היינו שתי מעין? מתרצת הגמ' ר' יעקב בר אחא בשם ר' חנינה שזה לא ק' ובאמת כסף היינו מעה, וכאן זה שונה, כיון שבית שמאי למידין את קידושי האשה מתחילת מכירתה של אמה עברייה (שכתוב לעניין אמה עבריה "וְיָצְאָה חִנָּם אֵין כָּסֶף אִם אַחֶרֶת יִקַּח לוֹ", דהיינו שהתורה הקישה את האשה האחרת לאמה עבריה, ומה האמה עבריה נקנית בכסף, אף אשה אחרת נקנית בכסף), וא"כ אומרים ב"ש מה תחילת מכירתה של אמה העבריה זה בדינר (כדלהלן) אף קידושיה האשה זה בדינר, ובית הלל למידין מסוף גירועיה של אמה העבריה (שבאה לפדות את עצמה, ומגרעים מהסכום שהיא נקנתה את מה שהיא כבר עבדה), ומה סוף גירועיה זה בפרוטה, אף קידושיה האשה זה בפרוטה, ומבארת הגמ' מה טעמא דבית שמאי שאמה עבריה נקנתה בדינר, כיון שנאמר [שמות כא] וְיָצְאָה חִנָּם אֵין כָּסֶף, וא"כ אומרים ב"ש שהיות שכתוב 'וְיָצְאָה חִנָּם' א"כ וכי אין אנו יודעים שאין כסף, וא"כ מה תלמוד לומר מדוע כתוב אֵין כָּסֶף, אלא מיכן (מכאן) שנמכרה בסכום כסף שהוא יותר מכסף הרגיל האמור בתורה, וכמה זה יותר מכסף - דינר, חוזרת הגמ' ושואלת או אולי כסף זה פרוטה, ויותר מכסף זה שתי פרוטות? מתרצת הגמ' סוף מטבע כסף (לא מצינו בתורה מטבע, שהוא פחות מֵאשר) מעה, כמו שכתוב "עֶשְׂרִים גֵּרָה הַשֶּׁקֶל" ומתרגמינן "עשרין מעין", שואלת הגמ' ותהא מעה אולי האמה נקנתה במעה? מתרצת הגמ' ר' בון בשם ר' יודה בר פזי אומר שע"כ שהיא נקנתה בדינר, כדי שאם ביקשה ליגרע מהסכום שהיא נקנתה (כשהיא באה לפדות את עצמה) מגרעת במעה בכל שנה ושנה ויוצאת, שהרי בדינר יש שש מעות, שואלת הגמ' אולי נאמר שקונים את האמה עבריה במעה, ותגרע בפרוטה בכל שנה ושנה (שהרי במעה יש שמנה פרוטות)? מתרצת הגמ' אמר ר' בון הגע עצמך תתבונן בדבריך, ותראה שלא יתכן לומר כך, כיון שאם יקנו את האמה העבריה במעה, ובקשה לפדות את עצמה וליגרע מסכום קנייתה, א"כ אם היא תבוא לפדות את עצמה מתחילת השנה הששית - גירועיה בפרוטה, ואם היא תבוא לפדות את עצמה בסוף השנה הששית ג"כ יהיה גירועיה בפרוטה?! לא יתכן לומר כך, אלא ע"כ שהאמה עבריה נקנתה לפחות בדינר, וא"כ אם היא באה לפדות את עצמה בתחילת השנה הששית גירועיה במעה, ואם היא באה לפדות את עצמה בסוף השנה הששית גירועיה בפרוטה. ומבארת הגמ' מה טעמא דבית הלל, כיון שב"ה לומדים את קידושי האשה מפדיון האמה העבריה, וא"כ אומרים ב"ה ממה שסוף גירועיה זה בפרוטה, מכאן אתה יודע שקידושיה בפרוטה, שהרי אילו לא נשתייר שם כשהיא באה לפדות את עצמה אלא שוה פרוטה, שמא אינה מגרעתה ויוצאה?! וא"כ כשם שסוף גירועיה זה בפרוטה אף קידושיה האשה זה בפרוטה. שואלת הגמ' שלכאו' מחלפה שיטתהון דבית הלל, שכאן ב"ה אומרים שכסף זה פרוטה, ולעניין הטענה ב"ה אומרים שכסף זה מעה כסף? מתרצת הגמ' שבאמת כסף זה פרוטה, ולעניין הטענה זה שונה, כיון שכתיב [שמות כב] כִּי יִתֵּן אִישׁ אֶל רֵעֵהוּ כֶּסֶף אוֹ כֵלִים לִשְׁמֹר, וא"כ אומרים ב"ה מדוע התורה לא כותבת כִּי יִתֵּן אִישׁ אֶל רֵעֵהוּ 'דבר' לִשְׁמֹר, ואם תאמר שזה בא ללמד שאין בית דין נזקקין לפחות משוה פרוטה, לא צריך את הלימוד מכאן, כיון שכבר כתיב לעניין אשם גזילות [ויקרא ה] לְאַשְׁמָה 'בָהּ' פרט לפחות משוה פרוטה, אלא מה תלמוד לומר 'כֶּסֶף' מיכן שיש כאן (תביעה של) יותר מכסף, וכמה היא יותר מכסף - שתי מעין, שואלת הגמ' או אולי נאמר שכסף זה פרוטה, ויותר מכסף זה שתי פרוטות? מתרצת הגמ' שסוף מטבע כסף (לא מצינו בתורה מטבע, שהוא פחות מֵאשר) מעה, שואלת הגמ' ותהא התביעה מעה, ומהיכן ב"ה יודעים שהתביעה היא שני מעות? מתרצת הגמ' כיון שכתוב שם אוֹ כֵלִים, דהיינו שהתורה הקישה את הכסף לכלים, ומה כלים זה שנים (שהרי זה כתוב בלשון רבים) אף כסף זה שנים, שואלת הגמ' ומה מקיימין בית שמאי עם מה שכתוב אוֹ כֵלִים? מתרצת הגמ' שב"ש צריכים את זה כהדא דתני, ר' נתן אומר שהיות וכתוב אוֹ כֵלִים, מכאן זה בא לרבות שנשבעים על תביעת שני כלי חרס אפי' שהם לא שווים מעה כסף. ואומרת הגמ' ששמואל אמר שאם טענו שני מחטים והודה לו על אחת מהן, הנתבע חייב שבועה, אמר ר' חיננא והוא ששני המחטים יהיו יפות כשתי פרוטות, כדי שתהא הטענה - שוה פרוטה וההודייה שוה פרוטה, כיון שלא נשבעים על פחות משווה פרוטה, ואומרת הגמ' שאתייא דברי שמואל כבית שמאי, דלא ילפי (שלא מקישים) כסף מכלים, ברם אבל כבית הלל דאינון ילפין (שהם מקישים) כסף מכלים, ואומרים מה כלים שנים אף כסף שנים, א"כ ודכוותה מקישים את הכלים לכסף, ומה בכסף התביעה לפחות שתי מעים, אף כלים הם צריכים להיות שווים לפחות שתי מעים.
קידושין דף ד עמוד א'
[דף ד] תני, אף על פי שנחלקו בית שמאי ובית הלל בצרות ערוה, האם הן מתייבמות או לא, ובאחיות שנפלו לפני שני אחים ליבום (שאם ייבמו את האחת, הוא פוגע באחות זקוקתו), וקדמו ויבמו, האם הם צריכים לגרש אותן או לא, ובגט ישן, האם מותר לאדם לגרש את אשתו בגט שלאחר כתיבתו הבעל והאשה התייחדו זה עם זה, ובספק אשת איש, היינו האם קטנה שנתקדשה ע"י אמה או אחיה יכולה למאן גם לאחר הנישואין (נשואי קטנה נקראת ספק אשת איש, כיון שלא ידוע האם היא תבטל את הנישואין האלו), ובמקדש בשוה פרוטה, האם הקידושין חלים או שצריך לקדש את האשה לפחות בדינר, והמגרש את אשתו ולנה עמו בפונדקי, האם צריך לחזור ולגרשה, והאם האשה מתקדשת בדינר ובשוה דינר או בפרוטה ובשווה פרוטה, אפי"ה לא נמנעו בית שמאי מלישא נשים מבית הלל, ולא בית הלל מב"ש, כיון שלא היה מריבה ביניהם, אלא נוהגין באמת ובשלום, כמו שנאמר [זכריה ח] וְהָאֱמֶת וְהַשָּׁלוֹם אֱהָבוּ. שואלת הגמ' איך הם היו נושאין אשה זה מזה, והרי ממזרות בנתים והרי יש ביניהם חילוקי דין עד שמחמת זה יתכן שיהיה ממזר לפי הצד שכנגדו, ואַת אמר הכֵין שהיו נושאין אשה זה מזה, ומבארת הגמ' היך עבידא איך המעשה שמחמת זה יש ממזר לפי הצד שכנגדו? אם קידש הראשון אשה בשוה פרוטה והשני בדינר, הרי על דעתהון (לשיטת) דבית שמאי היא מקודשת לשני, ואם הראשון יבוא עליה, הוולד יהיה ממזר מן הראשון, ועל דעתהון דבית הלל היא מקודשת לראשון והוולד ממזר מן השני? מתרצת הגמ' ר' יעקב בר אחא בשם ר' יוחנן אמר, שמודים ב"ש לבית הלל לחומרין, דהיינו שב"ש רק החמירו על עצמם לקדש את האשה בדינר, אבל אם אחד קידש אשה בפרוטה, הם חששו לקידושין האלו. שואלת הגמ' א"כ מעתה מעכשיו נאמר, שבית הלל ישאו נשים מבית שמאי כיון דאינון (ב"ש) מודיי להון, אבל ובית שמאי לא ישאו נשים מבית הלל, כיון דלית אינון מודיי להון, שהרי ב"ה נהגו כשיטתם גם לקולא? אלא אמר ר' יוחנן בשם ר' ינאי שאלו ואלו כהלכה (לפי כל השיטות) היו עושין, שואלת הגמ' אם כהלכה היו עושין, א"כ מדוע בדא תנינן (בזה שנינו), מעשה בשוקת (היינו כלי חלול) יהוא, שהיתה בירושלים (ודרכה עברו המים מהמעיין למקוה) והיתה נקובה כשפופרת הנוד (כדי לבטל מזה את השֵם כלי), והיו כל הטהרות שבירושלים נעשות על גבה, ושלחו ב"ש ליהוא (שלא מספיק נקב בשיעור של שפופרת הנוד) ופחתוה, כיון שב"ש אומרים שהכלי לא מתבטל, אלא עד שיפחות את רובה, וא"כ מוכח מכאן שב"ה עשו כשיטתם? מתרצת הגמ' אמר ר' יוסי בר' בון עד שלא בא מעשה אצל בית הלל היינו שעדיין לא שאלו את ב"ה האם השוקת הזאת כשרה, היו בית שמאי נוגעין בו ואמרו שצריך לִפחות אותו עד רובו, אבל משבא מעשה אצל בית הלל אבל אילו השאלה היתה באה לב"ה, לא היו בית שמאי (צריכים להיות) נוגעין בו בשוקת, כיון שב"ה היו כבר אומרים להם לִפחות את השוקת עד רובו (להחמיר כב"ש), אמר ר' אבא מרי ויאות שר' יוסי בר' בון צודק, שהרי מה תנינן וכי שנינו שב"ש טימאו טהרות למפרע?! שאז היה משמע שהשתמשו בשוקת הזאת, והרי לא שנינו כך, אלא רק ב"ש אמרו לִפחות אותה, כדי שתהיה כשרה מיכן ולהבא. ואומרת הגמ' שר' יוסי בר' בון אמר, שאיתפלגון נחלקו בזה רב ושמואל, ואחד אמר שאלו ואלו כהלכה היו עושין, וחרנה אמר שאלו כהילכתן ואלו כהילכתן היו עושים, וכל אחד ואחד היה נוהג כמנהגו, שואלת הגמ' א"כ איך הם היו נושאים נשים אלו מאלו, והרי ממזרות בנתיים ואַת אמר הכֵין? מתרצת הגמ' שאחד היה מודיע לשני אל תתחתן עם פלונית כיון שלשיטתך היא אסורה, ולא צריך לחשוש שמא ישכחו מלהודיע, כיון שהמקום היה משמֵר אותם ולא אירע מעשה תקלה מעולם, וזה (שכל אחד עשה כסברתו) כהדא דתני, שכל הרוצה להחמיר על עצמו ולנהוג גם כחומרי בית שמאי וגם כחומרי בית הלל הרי זה אסור, ועל זה נאמר [קהלת ב] וְהַכְּסִיל (מי שנסתמו ממנו מעיינות החכמה) בַּחֹשֶׁךְ הוֹלֵךְ, שהוא אינו יודע איזה סברא נכונה, והעושה כקולי אֵלו וכקולי אֵלו, נקרא רשע, כיון שבעצם הוא מזלזל במצוות, אלא שהוא תולה את מעשיו ברב פלוני או ברב אלמוני, אלא "עשה לך רב", ותתנהג או כדברי ב"ש כקוליהן וכחומריהן, או כדברי בית הלל כקוליהן וכחומריהן, וא"כ ע"כ שכל אחד עשה כסברתו. ואומרת הגמ' הדא דתימר מה שאמרנו שכל אחד יכול להחליט כמו מי הוא עושה, זה היה עד שלא יצאת בת קול, אבל משיצאת בת קול, א"כ לעולם ההלכה כדברי בית הלל, וכל העובר על דברי בית הלל חייב מיתה. תני, יצאת בת קול ואמרה, אֵלו ואֵלו גם דברי ב"ש וגם דברי ב"ה דברי אלהים חיים הן ("כי כשעלה משה למרום לקבל תורה, הראו לו על כל דבר ודבר מ"ט פנים לאיסור ומ"ט פנים להיתר, ושאל להקב"ה על זה, ואמר שיהא זה מסור לחכמי ישראל שבכל דור ודור, ויהיה הכרעה כמותם"), אבל הלכה היינו ההנהגה למעשה, צריך להיות כדברי בית הלל. שואלת הגמ' ואיכן יצאת הבת קול, כשאמרה שההלכה כדברי ב"ה? מתרצת הגמ' רבי בֵּיבָי אמר בשם רבי יוחנן, שבישיבה ביבנה יצאת הבת קול.
וכמה היא פרוטה אחד משמונה באיסר האיטלקי: תני, האיסר זה אחד מעשרים וארבעה בדינר כסף, ודינר כסף זה אחד מעשרים וארבעה לדינר זהב. תני ר' חייה, סילעא זה ארבעה דינרין, ויש שש מעה כסף בדינר, ויש שני פונדיונין במעה, ויש שני איסרין בפונדיון, ויש שני מסומיסין באיסר, ויש שני קרדיוניטס במסומס, ויש שני פרוטות בקרדיונטס, וא"כ סלקין (יוצא) שהפרוטה היא אחד משלשים ושנים למעה (וכן הפרוטה היא שמינית האיסר), אמר ר' זעירא שכך בימי ר' סימאי שיערו שהפרוטה הוא אחד משלשים ושנים למעה, ורבותינו עשו אותם את הפרוטות גדלות יותר ($שיעור חזו"א) והפרוטה היא אחד מעשרים וארבעה למעה, וכן תני - רשב"ג אומר שיש שלשה דורסים במעה, ויש שני ניצים בדרוסה, ויש שני שמין בהינץ ויש שני פרוטות בשמין, א"כ סלקין (יוצא) שהפרוטה היא אחד מעשרים וארבעה למעה, ואומרת הגמ' שר' חנינה ור' מנא נחלקו מדוע יש שינוי בשיעור הפרוטות, ור' חנינה אומר שנחשא באתריה קיים שמחיר הנחושת (שהפרוטות עשיות ממנו) נשאר בשוויו, ובמקומו של רשב"ג כספא זליל מחיר מתכת הכסף (שהמעות עשיות ממנו) הוזל, ולכך הפרוטה היא אחד מכ"ד במעה, ובמקומו של ר' חייא כספא יקיר מחיר מתכת הכסף התייקר, ולכך הפרוטה היא אחד מל"ב במעה, אבל ר' מנא אמר שכספא באתריה קיים שמחיר מתכת הכסף (שממנו המעות עשיות) נשאר בשוויו, ובמקומו של רשב"ג נחשא יקיר מחיר הנחושת התייקר, ולכך יש במעה רק כ"ד פרוטות, ובמקומו של ר' חייא נחשא זליל מחיר הנחושת הוזל, ולכך יש במעה ל"ב פרוטות. וא"כ אומרת הגמ' שעל דעתיה (לשיטתו) דר' מנא שמחיר מתכת הכסף יציב, א"כ לעולם שמנה נשים מתקדשות באיסר, כיון שמשערים במתכת הכסף שמחירו יציב, ואם הנחושת מתייקרת, א"כ בעצם יש בכל פרוטה יותר משיעור פרוטה של התורה, אבל על דעתיה (לשיטתו) דר' חנינה שמחיר הנחושת יציב, א"כ לפעמים שש נשים מתקדשות באיסר ולפעמים שמונה נשים, כיון שמשערים בנחושת שמחירו יציב.
חילפיי אמר אייתיבוני על גיף נהרא שאני אשב על גדות הנהר, ודלא אפיקית מתניתא דרבי חייה רבא ממתניתא ואם אני לא יוציא את דברי הברייתא מהמשניות, זרקוני לנהרא תזרקו אותי לנהר, $מי שלא יודע חייב מיתה???? אולי חלפי בא להורות הלכה במקום ר' יוחנן, וחילפי הוכיח להם שהוא אינו תלמידו של ר' יוחנן, שהמורה הלכה במקום רבו חייב מיתה אמרין ליה והא תני ר' חייה שיש בסילעא ארבע דינרין, והיכן זה מרומז במשנה? אמר לון אמר להם חליפי, אוף אנן תנינתה ששנינו את זה במשנה, כמה תהא הסלע חסירה ולא יהא בה הונייה (אונאה), ר' מאיר אומר ארבע איסרות כיון שמשערים מאיסר לדינר, כיון שהאונאה במטבעות זה אחד מכ"ד, בכל אופן מוכח מכאן שיש בסלע ארבע דינרי כסף. אמרין ליה והתני ר' חייה שיש שש מעה כסף בדינר והיכן זה מרומז במשנה? אמר לון אמר להם חליפי, אוף אנן תנינתה ששנינו את זה במשנה, האונאה זה ארבע כסף מעשרים וארבע כסף לסלע, שזה שתות (שישית) למקח, וא"כ מוכח מכאן שיש שש מעות בדינר. אמרין ליה והתני ר' חייה שיש שני פונדיונין במעה והיכן זה מרומז במשנה? אמר לון אמר להם חליפי, אוף אנן תנינתה ששנינו את זה במשנה, "המקדיש את שדהו בשעת היובל, נותן בזרע חומר שעורים חמישים שקל כסף (דהיינו חמישים שקל לארבעים ותשע שנות היובל), הקדישה שתים או שלש שנים לפני היובל, נותן סלע ופונדיון לשנה, כיון שמחלקים את הסלע הנותרת לפונדיונים, והרי יש מ"ח פונדיונים בסלע (אלא שנמצא שהפודה נותן מ"ט פונדיונים, וזה משום שחכמים הוסיפו שהפודה יתן עוד משהו, שמא המטבע שהפודה משלם הוא אינו שלֵם), בכל אופן מוכח מכאן שיש שני פונדיונים במעה, שהרי שנינו לעיל שיש כ"ד מעות בסלע. אמרין ליה והתני ר' חייה שיש שני איסרין בפונדיון והיכן זה מרומז במשנה? אמר לון אמר להם חליפי, אוף אנן תנינתה ששנינו את זה במשנה, המניח איסר של חולין, כדי לחלל על זה את המעשר שני, ואכל עליו חציו והוא חילל מע"ש על האיסר בשווי של חצי איסר, ואח"כ הוא הלך למקום אחר, והרי הוא האיסר יוצא בפונדיון דהיינו שבאותו המקום האיסר שווה כפול (פונדיון זה שני איסרין), א"כ הוא אוכל עליו על האיסר הזה עוד מעשר שני בשווי של איסר לפי המקום הראשון, שהרי חצי מהאיסר הזה הוא עדיין חולין, ומה שהתייקר האיסר, זה התייקר לפי חשבון. אמרין ליה והתני ר' חייה שיש שני מסומיסין באיסר, ויש שני קרדינטס במסומס, ויש שני פרוטות בקרדינטס והיכן מרומז במשנה שיש שמנה פרוטות באיסר? אמר לון אמר להם חליפי, אוף אנן תנינתה ששנינו את זה במשנה, וכמה היא פרוטה - אחד משמנה באיסר האיטלקי. $מי שאל כל הרבה שאלות כדי להפיל את חילפי???
וקונה את עצמה בגט: דכתיב [דברים כד] וְכָתַב לָהּ סֵפֶר כְּרִיתֻת וְנָתַן בְּיָדָהּ וְשִׁלְּחָהּ מִבֵּיתוֹ, וְהָלְכָה וְהָיְתָה לְאִישׁ אַחֵר וגו'.
ובמיתת הבעל: דכתיב אוֹ כִי יָמוּת הָאִישׁ הָאַחֲרוֹן אֲשֶׁר לְקָחָהּ לוֹ לְאִשָּׁה, לֹא יוּכַל בַּעְלָהּ הָרִאשׁוֹן אֲשֶׁר שִׁלְּחָהּ לָשׁוּב לְקַחְתָּהּ לִהְיוֹת לוֹ לְאִשָּׁה, שמשמע שהיא מותרת להינשא לאחרים, שואלת הגמ' עד כדון עד עכשיו אתה מביא לימוד שמיתתו של אחרון היא ניתרת להינשא לאחֵר, אבל מהיכן אתה יודע שמיתתו של הבעל הראשון מתירה את האשה להינשא לאחֵר? מתרצת הגמ' שלומדים את זה מק"ו, ומה אם מיתתו של הבעל האחרון שאין התירו היתר מרובה, שהרי האשה לא ניתרת במיתתו להינשא לבעל הראשון אפי"ה אַת אומר שמיתה מתרת להינשא לשוק, מיתת הבעל הראשון שהתירו היתר מרובה, שהאשה ניתרת במיתתו להינשא לכל העולם אינו דין שתהא המיתה מתרת?! אמר ר' חונה שקרייה (שיש פסוק) שאמר שהמיתה מתרת דכתיב [דברים כה] כִּי יֵשְׁבוּ אַחִים יַחְדָּו וּמֵת אַחַד מֵהֶם וּבֵן אֵין לוֹ, אז היא חייבת ביבום, וא"כ משמע הא אם יש לו בן המיתה מתרת אותה להינשא לשוק. אמר ר' יוסי בר' בון שע"כ שהמיתה מתרת את האשה להינשא לשוק, כיון שאם אומר אַת שאין מיתה מתרת, א"כ מנן אנן משכחין (איך נמצא) את האיסור של אלמנה לכהן גדול, והיא מותרת לכהן הדיוט, (גרושה וחלוצה לכהן הדיוט, זה נכתב אגב האלמנה לכה"ג), אמר ר' יוחנן בר מרייה שההוכחה הזאת לא הוכחה, כיון שתיפתר תעמיד את האיסור הזה ביבמה שהתורה אוסרת את הכה"ג ליבם אותה כיון שהיא אלמנה, אבל אין הוכחה שמיתת הבעל מתירה את האשה לשוק.
[bookmark: _Hlk231371623]היבמה נקנית בביאה: כיון שכתוב יְבָמָהּ יָבֹא עָלֶיהָ - זה ביאה, וּלְקָחָהּ לוֹ לְאִשָּׁה - זה המאמר, ואומרת הברייתא א"כ יכול כשם שהביאה גומרת בה את הקניין, כך יהא המאמר גומר בה? תלמוד לומר לכך חזרה התורה ואמרה שוב פעם וְיִבְּמָהּ, ומכאן שעירה (נקשרה) היינו כאן התורה קשרה את כל הפרשה כולה לייבום, ומכאן שרק הביאה גומרת בה ואין המאמר גומר בה, ואם כן מה מועיל בה מאמר? לאוסרה על שאר האחין שלא יוכלו ליבמה. אבל ר' שמעון אומר שהמאמר או קונה קניין גמור או לא קונה בכלל, ומבארת הגמ' מה טעמא דר' שמעון? כיון שר"ש מסתפק האם פירוש הפסוק הוא כמו שאמרנו, דהיינו יְבָמָהּ יָבֹא עָלֶיהָ - זה הביאה, וּלְקָחָהּ לוֹ לְאִשָּׁה - זה המאמר, וא"כ כשם שהביאה גומרת בה כך יהא המאמר גומר בה, או שפירוש הפסוק הוא כך; יְבָמָהּ יָבֹא עָלֶיהָ וּלְקָחָהּ לוֹ לְאִשָּׁה, היינו והרי היא לקוחה לו ע"י הביאה, אבל והמאמר לא הועיל בה כלום, ר' אלעזר בן ערך אומר שהמאמר קונה קניין גמור ביבמה, מה טעמא דר' אלעזר בן ערך? כיון שכתוב וּלְקָחָהּ לוֹ לְאִשָּׁה - הרי הוא (המאמר) כקידושי אשה, מה קידושי אשה [דף ה] קונין קניין גמור, אף המאמר קונה קניין גמור ביבמה. ומבארת הגמ' איזהו מאמר ביבמה? שהיבם אומר ליבמה, הרי אַת מקודשת לי בכסף או בשוה כסף.
וקונה את עצמה בחליצה ובמיתת היבם: שואלת הגמ' ר' יצחק שאל, ולמה לית אנן אמרין למה המשנה לא אומרת שהיבמה קונה את עצמה בין בחליצתה ובין בחליצת חבירתה? חזר ר' יצחק ואמר, מה תנינן בחליצה והרי שנינו במשנה שהיבמה קונה את עצמה בחליצה, ולא כתוב שהיא קונה את עצמה בחליצתה, וא"כ כוונת המשנה הכא שיבמה קונה את עצמה ע"י 'חליצה', והיא קונה את עצמה בין בחליצתה ובין בחליצת חבירתה, חוזרת הגמ' ואומרת שלא יתכן לומר כך, שהרי הא תנינן שהיבמה נקנית בביאה, וא"כ וכי אית לך מימר שהיבמה נקנית בין בביאתה בין בביאת חבירתה?! והרי ודאי שזה הולך רק כלפי ביאתה (שהרי ביאת חבירתה פוטרת אותה מיבום), וא"כ על אותו משקל כשכתוב 'בחליצה' זה הולך רק כלפי חליצתה, וא"כ חוזרת השאלה מדוע המשנה לא כתבה שיבמה קונה את עצמה בחליצת חבירתה? מתרצת הגמ' שמתניתא מדברת ביבמה אחת, ומה צריכה ליה והרי קושיית ר' יצחק הוא בשתי יבמות, והמשנה לא דיברה בזה, כיון שהמשנה לא פירטה את כל דיני חליצה ויבום.
[bookmark: _Hlk232884854][bookmark: _Hlk189667156]ר' שמואל בר ר' יצחק בעא, שפחה חרופה (היינו שפחה שחציה משוחררת הנשואה לעבד עברי), שהבא עליה מביא אשם והיא מקבלת מלקות, במה היא קונה את עצמה, לפוטרה מן המלקות אם אחד בא עליה, ולפטור את הבא עליה מן האשם, ואומרת הגמ' שזה פשיטא שאינה יוצאה בגט, דאמר ר' חייה בשם ר' יוחנן, מי שחציו עבד וחציו בן חורין שקידש אשה שאין חוששין לקדושיו, כיון שהוא לא בן חורין לגמרי, ודכוותה וכן אם החצי עבד גירש אשה, דהיינו שהוא היה שליח לגירושין, אין חוששין לגירושיו, כיון שהוא לא בתורת גיטין וקידושין, לכך הוא לא יכול להיות שליח לגיטין וקידושין, וא"כ מוכח מכאן שר' יוחנן סובר שלא יכולים לגרש את החצי שפחה, כיון שאם היו יכולים לגרש את החצי שפחה, א"כ חצי עבד היה יכול להיות שליח לגיטין, וכן אומרת הגמ' שזה פשיטא שהיא יוצאה במיתת בעלה, היינו במיתת אותו עבד עברי שהיא נשואה אליו, מיהא (ממה) דאמר ר' יוסי בשם ר' יוחנן שתירגם עקילס הגר (אין זה אונקלוס) לפני ר' עקיבה את הפסוק (ביוונית) [ויקרא יט] וְהִוא שִׁפְחָה נֶחֱרֶפֶת לְאִישׁ, היינו בכתושה (שהיא כבר נבעלה) לפני איש, ואמר עקילס מהיכן אני יודע 'שנחרפת' היינו כתושה, זה כמה דאַת אמר (זה כמו שכתוב) [שמואל ב יז] וַתִּשְׁטַח עָלָיו הָרִפוֹת, היינו חיטים כתושות (ומסבירים כך, כיון שאותיות ה' וח' מתחלפות), וכן אמר ר' חייה בשם ר' יוחנן שכן פירשה ר' לעזר בר' שמעון לפני חכמים, את הפסוק וְהִוא שִׁפְחָה נֶחֱרֶפֶת לְאִישׁ היינו בכתושה (שהיא כבר נבעלה) לפני איש, וזה כמה דתימר [משלי כז] (וזה כמו שכתוב) אִם תִּכְתּוֹשׁ אֶת הָאֱוִיל בַּמַּכְתֵּשׁ בְּתוֹךְ הָרִיפוֹת בַּעֱלִי, וכיון שכתוב 'נחרפת' ולא כתוב 'נחרפה' (בלשון עבר), משמע שהיא עומדת לביאה, וכיון שבעלה מת, היא כבר לא עומדת יותר לביאה והיא יוצאת ממנו, אבל אומרת הגמ' שיש לשאול מהו שתקנה את עצמה במיתת רבה (האדון של בעלה העבד עברי) או בהשלים את ששת שנות עבדותו, תמהה הגמ' ואומרת מה צריכה ליה וכי יש לשאול את השאלה הזאת כשיטת ר' עקיבה, דר' עקיבה אמר ששפחה חרופה היינו בשחצייה שפחה וחצייה בת חורין במאורסת לבן חורין הכתוב מדבר, וא"כ מה שייך השאלה (הרי לאותו בן חורין אין האדון), אלא אומרת הגמ' ברם אבל כר' ישמעאל צריכה ליה יש לשאול את השאלה הזאת, דר' ישמעאל אמר ששפחה חרופה היינו שפחה כנענית הנשואה לעבד עברי הכתוב מדבר, וא"כ יש לשאול אם אומנם הנישואין שלהם זה נישואי תורה הן, כמו שכתוב [שמות כא] אִם אֲדֹנָיו יִתֶּן לוֹ 'אִשָּׁה', וא"כ כל עוד שבעלה עדיין עבד, לא צורכה דא (זה פשוט שהם נשואין), אלא יש לשאול מהו שתקנה עצמה במיתת רבה ובהשלים שש, שהיות והעבד עברי נאסר בה, א"כ מתבטל הנשואין, או שהנישואין לא פוקעים מעצמם, ואומרת הגמ' שכל הספק האם היא ניתרת במיתת האדון זה רק כמאן דאמר שאין עבד עברי עובד את היורש, אבל למ"ד שעבד עברי עובד את היורש, א"כ וודאי שלא פוקע מהם הנישואין, ואפי' אם בן אחד ירש את העבד עברי והאחֵר את השפחה כנענית, כיון שהם עדיין מותרים זה בזו.
וְאֵלֶּה הַמִּשְׁפָּטִים אֲשֶׁר תָּשִׂים לִפְנֵיהֶם כִּי תִקְנֶה עֶבֶד עִבְרִי שֵׁשׁ שָׁנִים יַעֲבֹד וּבַשְּׁבִעִת יֵצֵא לַחָפְשִׁי חִנָּם אִם בְּגַפּוֹ יָבֹא בְּגַפּוֹ יֵצֵא אִם בַּעַל אִשָּׁה הוּא וְיָצְאָה אִשְׁתּוֹ עִמּוֹ אִם אֲדֹנָיו יִתֶּן לוֹ אִשָּׁה וְיָלְדָה לוֹ בָנִים אוֹ בָנוֹת הָאִשָּׁה וִילָדֶיהָ תִּהְיֶה לַאדֹנֶיהָ וְהוּא יֵצֵא בְגַפּוֹ וְאִם אָמֹר יֹאמַר הָעֶבֶד אָהַבְתִּי אֶת אֲדֹנִי אֶת אִשְׁתִּי וְאֶת בָּנָי לֹא אֵצֵא חָפְשִׁי וְהִגִּישׁוֹ אֲדֹנָיו אֶל הָאֱלֹהִים וְהִגִּישׁוֹ אֶל הַדֶּלֶת אוֹ אֶל הַמְּזוּזָה וְרָצַע אֲדֹנָיו אֶת אָזְנוֹ בַּמַּרְצֵעַ וַעֲבָדוֹ לְעֹלָם וְכִי יִמְכֹּר אִישׁ אֶת בִּתּוֹ לְאָמָה לֹא תֵצֵא כְּצֵאת הָעֲבָדִים אִם רָעָה בְּעֵינֵי אֲדֹנֶיהָ אֲשֶׁר לא לוֹ יְעָדָהּ וְהֶפְדָּהּ לְעַם נָכְרִי לֹא יִמְשֹׁל לְמָכְרָהּ בְּבִגְדוֹ בָהּ וְאִם לִבְנוֹ יִיעָדֶנָּה כְּמִשְׁפַּט הַבָּנוֹת יַעֲשֶׂה לָּהּ אִם אַחֶרֶת יִקַּח לוֹ שְׁאֵרָהּ כְּסוּתָהּ וְעֹנָתָהּ לֹא יִגְרָע וְאִם שְׁלָשׁ אֵלֶּה לֹא יַעֲשֶׂה לָהּ וְיָצְאָה חִנָּם אֵין כָּסֶף כִּי יִמָּכֵר לְךָ אָחִיךָ הָעִבְרִי אוֹ הָעִבְרִיָּה וַעֲבָדְךָ שֵׁשׁ שָׁנִים וּבַשָּׁנָה הַשְּׁבִיעִת תְּשַׁלְּחֶנּוּ חָפְשִׁי מֵעִמָּךְ וְכִי תְשַׁלְּחֶנּוּ חָפְשִׁי מֵעִמָּךְ לֹא תְשַׁלְּחֶנּוּ רֵיקָם הַעֲנֵיק תַּעֲנִיק לוֹ מִצֹּאנְךָ וּמִגָּרְנְךָ וּמִיִּקְבֶךָ אֲשֶׁר בֵּרַכְךָ ה' אֱלֹהֶיךָ תִּתֶּן לוֹ וְזָכַרְתָּ כִּי עֶבֶד הָיִיתָ בְּאֶרֶץ מִצְרַיִם וַיִּפְדְּךָ ה' אֱלֹהֶיךָ עַל כֵּן אָנֹכִי מְצַוְּךָ אֶת הַדָּבָר הַזֶּה הַיּוֹם וְהָיָה כִּי יֹאמַר אֵלֶיךָ לֹא אֵצֵא מֵעִמָּךְ כִּי אֲהֵבְךָ וְאֶת בֵּיתֶךָ כִּי טוֹב לוֹ עִמָּךְ וְלָקַחְתָּ אֶת הַמַּרְצֵעַ וְנָתַתָּה בְאָזְנוֹ וּבַדֶּלֶת וְהָיָה לְךָ עֶבֶד עוֹלָם וְאַף לַאֲמָתְךָ תַּעֲשֶׂה כֵּן לֹא יִקְשֶׁה בְעֵינֶךָ בְּשַׁלֵּחֲךָ אֹתוֹ חָפְשִׁי מֵעִמָּךְ כִּי מִשְׁנֶה שְׂכַר שָׂכִיר עֲבָדְךָ שֵׁשׁ שָׁנִים וּבֵרַכְךָ ה' אֱלֹהֶיךָ בְּכֹל אֲשֶׁר תַּעֲשֶׂה
הלכה ב
מתני' עבד עברי נקנה בכסף ובשטר, וקונה את עצמו בשנים, שלאחר שעברו שש שנים הוא יוצא לחירות, וביובל, שאם בא היובל, הוא יוצא לחירות, ובגרעון כסף, יתירה עליו אמה העבריה שהיא קונה את עצמה בסימנים בסימני גדלוּת. הנרצע נקנה ברציעה, וקונה את עצמו ביובל ובמיתת האדון.
גמ' עבד עברי נקנה בכסף ובשטר: מבארת הגמ' מהיכן יודעים שעבד עברי נקנה בכסף ובשטר, כיון שכתיב [דברים טו] כִּי יִמָּכֵר לְךָ אָחִיךָ הָעִבְרִי אוֹ הָעִבְרִיָּה, א"כ הפסוק הקיש את העבד עברי לאמה עברייה, ומה אמה עברייה נקנית בכסף ובשטר, אף עברי נקנה בכסף ובשטר, שואלת הגמ' שזה ניחא שאמה עבריה נקנית בכסף, דכתיב [שמות כא] וְיָצְאָה חִנָּם אֵין כָּסֶף, ולעיל אמרנו שמכאן שהיא מגרעת את פדיונה ויוצאת, א"כ מוכח שהיא נקנתה מכסף, אבל בשטר מנלן שאמה עבריה נקנית בשטר? מתרצת הגמ' שאמה עברייה למידה מקידושין של בת חורין, שהרי התורה הקישה את האמה עבריה לקידושי אשה, כמו שכתוב "אִם אַחֶרֶת יִקַּח לוֹ", וכשם שהאשה מתקדשת בשטר כדלעיל, כך אמה עבריה נקנית בשטר, ועבד עברי לָמֵד מאמה עברייה, כשם שאמה עבריה נקנית בשטר כך עבד עברי נקנה בשטר, שואלת הגמ' א"כ נמצא שאתה לָמֵד את העבד עברי מִלָּמֵד מאמה עבריה שהיא נלמדת מקידושי אשה, וא"כ עד כדון עד עכשיו יכולים לדרוש כך כשיטת ר' עקיבה דאית ליה לָמֵד מִן הַלָּמֵד, אבל כר' ישמעאל דלית ליה שהוא סובר שלא יכולים ללמוד לָמֵד מִן הַלָּמֵד, א"כ מהיכן יודעים שעבד עברי נקנה בשטר? מתרצת הגמ' שאשכח תני ר' ישמעאל להא מילה (נמצאה ברייתא לדבר הזה), שהיות שכתוב לעניין שפחה חרופה [ויקרא יט] אוֹ חֻפְשָׁה לֹא נִתַּן לָהּ, א"כ מלה (אומרים) שלומדים ג"ש חָפְשִׁי שכתוב בעבד עברי (וּבַשָּׁנָה הַשְּׁבִיעִת תְּשַׁלְּחֶנּוּ 'חָפְשִׁי' מֵעִמָּךְ) מחֻפְשָׁה שכתוב בשפחה, וכשם ששפחה כנענית נקנית בשטר שהרי היא הוקשה לקרקע, כך עבד עברי נקנה בשטר, שואלת הגמ' הרי בכל אתר לית ליה לר' ישמעאל לָמֵד מן הַלָּמֵד, והכא אית ליה לר' ישמעאל שלומדים לָמֵד מִלָּמֵד? אלא ע"כ שהברייתא הזאת היא לא מדברי ר' ישמעאל, אלא תני לה (אלא הברייתא הזאת) נשנתה בשם חכם אחֵר, וא"כ חוזרת השאלה מנן תיתי (מהיכן לומד) ר' ישמעאל שעבד עברי נקנה בשטר? אלא אומרת הגמ' שר' ישמעאל לומד מג"ש 'שילוח שילוח' שבעבד עברי כתוב "וְכִי 'תְשַׁלְּחֶנּוּ' חָפְשִׁי מֵעִמָּךְ" ובאשה כתוב "וְכָתַב לָהּ סֵפֶר כְּרִיתֻת וְנָתַן בְּיָדָהּ 'וְשִׁלְּחָהּ' מִבֵּיתוֹ", וא"כ מה שילוח שנאמר להלן באשה, זה בשטר, אף השילוח שנאמר כאן בעבד עברי, זה בשטר, שואלת הגמ' והרי השטר גירושין לא דמיא לשטר שהעבד נקנה בו, שהרי תמן בגירושין השטר הוא כדי להקנות את האשה לעצמה, ברם הכא אבל השטר כאן הוא כדי להיקנות (שהעבד הִיקָנֶה) בו לאחרים? אלא אמר ר' מתנייה שר' ישמעאל לומד מג"ש מכירה מכירה, שבעבד עברי כתוב "כִּי 'יִמָּכֵר' לְךָ אָחִיךָ הָעִבְרִי אוֹ הָעִבְרִיָּה" ובעבד כנעני כתוב "מִמְכֶּרֶת עָבֶד", וא"כ מה מכירה שנאמר להלן בעבד כנעני, הוא נקנה בשטר, אף כאן עבד עברי נקנה בשטר, שואלת הגמ' א"כ אי מה להלן עבד כנעני נקנה גם בחזקה אף כאן עבד עברי שיקנו אותו גם בחזקה, והיות שעבד עברי אינו נקנה בחזקה מוכח שלא עושים את הג"ש הזאת, וא"כ חוזרת השאלה מהיכן יודעים שעבד עברי נקנה בשטר? אלא אמר ר' חייה בר אדא שלא לומדים את העבד עברי מעבד כנעני, אלא לומדים את העבד עברי מאמה עבריה, וכשם שאמה עבריה נקנית בשטר כך עבד עברי נקנה בשטר, ואין זה נחשב לָמֵד מִלָּמֵד, כיון שהוא עברי הוא עברייה, הם אותו דבר, ולא צריך ללמוד אחד מהשני.
ואומרת הגמ' שהיות שכתוב וְחִשַּׁב עִם קֹנֵהוּ מִשְּׁנַת הִמָּכְרוֹ לוֹ עַד שְׁנַת הַיֹּבֵל וְהָיָה כֶּסֶף מִמְכָּרוֹ, מכאן שבכסף הוא העבד עברי נקנה, ואינו נקנה לא בתבואה ולא בכלים, שואלת הגמ' מדוע העבד עברי לא נקנה בשווה כסף, והרי בכל אתר אַת עָבַד (אתה עושה) את השוה כסף ככסף, והכא לית אַת עביד שוה כסף ככסף? מתרצת הגמ' אמר ר' אבא מרי, ששנייא [דף ו] היא שכאן זה שונה, כיון ששינה עליו הכתוב שהפסוק חזר ואמר פעמיים 'כסף', שהרי כתוב וְהָיָה כֶּסֶף מִמְכָּרוֹ, ואח"כ כתוב מִכֶּסֶף מִקְנָתוֹ, וזה בא ללמד שהעבד עברי נקנה 'רק בכסף' ולא בשווה כסף, ואומרת הגמ' שאוף ר' חייה בר אדא (שאמר לקמן שהעבד עברי יכול לְגַרֵע מפדיונו רק אם נשאר לו לעבוד בכדי שווה פרוטה) יודה שאם ביקש לגרוע מזמן עבודתו, שמגרע ויוצא אפילו בתבואה ואפילו בכלים, ולא תאמר שגם הגירוע יֵעשה רק בכסף. אמר ר' יודן אבוי דר' מתנייה, הדא דתימר שעבד עברי לא נקנה בשווה כסף, זה דוקא בשלא עשאן דמים שלא שָׁמוּ והעריכו כמה התבואה שווה, אבל אם עשאן דמים אבל אם שָׁמוּ והעריכו כמה התבואה שווה, א"כ ככסף הוא והעבד נקנה בזה.
בשטר: ר' אבהו אמר שעבד עברי נקנה רק בשטר של כסף, דהיינו שהאדון מתחייב לשלם על העבד, אבל הא בשטר של מתנה דהיינו שהעבד נותן את עצמו מתנה לאדון, א"כ העבד לא נקנה בשטר, כיון שחוששים שמא יחזור בו העבד מהנתינה, וכיון שהעבד יכול לחזור בו מהנתינה בכל רגע שהוא רוצה, ואין התחייבות מצד העבד לעבוד את האדון, א"כ לא חל כזה מתנה, שואלת הגמ' א"כ מעתה מעכשיו נאמר שאפילו בשטר של כסף שהעבד לא ימכר לאדון, שהרי יכול הוא לחזור בו בכל זמן שהוא רוצה, שהרי כאן מדובר שהאדון עדיין לא שילם לעבד (כיון שאם האדון שילם לעבד, א"כ הוא נקנה בכסף)? אמר לו ר' אבהו אלא הטעם שהעבד לא ניתן במתנה, כיון שהעבד לא בטוח שהנתינה הזאת תהיה לעולם, כיון שהעבד חושש שמא תבוא שנת רעבון ויחזור בו רבו וישחררו, כיון שלא יהיה לאדון איך לפרנסו (אבל במכירה שהאדון מפסיד את דמי העבד אם הוא ישחררו, לכך האדון לא ישחררו סתם).
סדר כתיבת שטר מכירה כך הוא, אני פלוני מכרתי את בתי לפלוני. סדר כתיבת שטר קידושין כך הוא, אני פלוני קידשתי את בתי לפלוני. שואלת הגמ' ר' חגיי בעא קומי ר' יוסי, ומה הדין אם הקונה או הבעל החליף עם האבא, והאדון אמר (כתב) בשטר אני פלוני לקחתי (קניתי) את בתו של פלוני, או שהבעל כתב אני פלוני קידשתי את בתו של פלוני, האם זה מועיל? אמר ליה ר' יוסי, ומה בכך אין חילוק מי כותב את השטר, והמכירה והקידושין חלים, ואמר ר' יוסי שכל זה דוקא אם הקונה והמוכר החליפו ביניהם בכתיבת השטר, אבל אם האבא החליף בזמן מכירת בתו, מלשון מכירה וכתב את השטר בלשון קידושין, או אם האבא החליף בזמן קידושי בתו מלשון קידושין וכתב את השטר בלשון מכירה, לא עשה כלום.
וקונה את עצמו בשנים: דכתיב [שמות כא] שֵׁשׁ שָׁנִים יַעֲבֹד, ואומרת הברייתא יכול (אולי נאמר) שהעבד עברי יוצא בסוף שש היינו בתוך השנה השישית (שהרי חודש בשנה חשוב שנה), והוא לא צריך להשלים שש שנים שלמות? תלמוד לומר וּבַשְּׁבִעִת יֵצֵא, שמשמע שהוא יוצא רק בשנה השביעית, ואומרת הברייתא א"כ יכול (אולי נאמר) שהעבד יֵצא בסוף שבע שנים, היינו שהוא יצטרך לעבוד חודש בשנה השביעית? לכך תלמוד לומר שֵׁשׁ שָׁנִים יַעֲבֹד, וא"כ אומרת הברייתא הא כיצד, העבד עובד כל שש ויוצא בתחילת שבע. ואומרת הברייתא שמה שכתוב וּבַשְּׁבִעִת יֵצֵא היינו בשנה השביעית של המכירה ולא בשנה השביעית של עולם (למניין השנים), ואומרת הברייתא אתה אומר שכוונת הפסוק לשנה השביעית של המכירה, או אינה אלא השנה השביעית של מניין שנות עולם? כשהוא אומר שֵׁשׁ שָׁנִים יַעֲבֹד - הרי שש שנים של עבודה אמורות, וא"כ הא מה אני מקיים וּבַשְּׁבִעִת יֵצֵא, היינו שביעית של מכירה, ולא שביעית של מניין שנות עולם, שואלת הגמ' ואימא חליף היינו אולי העבד יוצא בשנת השמיטה, והעבד עובד שש שנים רק אם הוא נמכר בשנה הראשונה לשמיטה? מתרצת הגמ' אמר ר' זעירא בשם ר' הונא 'וּבַשְּׁבִעִת' כתיב בו"ו החיבור, לומר לך שלפעמים העבד עובד בשנה השביעית, וזה במקרה שהוא נקנה באמצע השנה, שהוא עובד שבע שנים מקוטעות, שהם שש שנים שלמות, ועוד אמר ר' הונא שאם אומר אַת שהעבד יוצא בשנה השביעית של שנות עולם, אם כן מה הכוונה שהיובל בא ומוציא את העבד לחירות, והרי הוא כבר יצא בשנת השמיטה שהיתה לפני זה (היובל בא תמיד לאחר שנת השמיטה), אבל אמר ר' יוחנן בר מרייה שההוכחה הזאת אתייא רק כמאן דאמר שאין היובל עולה ממיניין שני שבוע, דהיינו שלאחר היובל מונים שש שנים ואחריו זה שמיטה, וא"כ היובל תמיד בא לאחר שנת השמיטה, ברם אבל כמאן דאמר שהיובל עולה ממיניין שני שבוע, ולאחר היובל מונים רק חמש שנים ולאחריו זה שמיטה, א"כ פעמים שהוא היובל בא באמצע שני שבוע, שהרי בין יובל ליובל יש חמישים שנה, וא"כ ביובל השני נחסר שנה אחת לשנות השמיטה, והיובל יהיה בשנה השניה לשמיטה, והיובל השלישי יהיה בשנה השלישית לשמיטה, ולכך התורה צריכה לומר שהיובל מוציא לחירות, אבל רבנין דקיסרין אמרין שאפילו כמאן דאמר שאין היובל עולה ממיניין שני שבוע, יכלין אנן מפקין לה מִן הכא יכולים ללמוד ממה שכתוב "בִּשְׁנַת הַיּוֹבֵל הַזֹּאת תָּשֻׁבוּ אִישׁ אֶל אֲחֻזָּתוֹ", ומכאן שרק היובל מוציא את העבדים לחירות ואין השמטה מוציאה את העבדים לחירות.
תני, [דף ז] מניין שאפילו אם העבד חלה בתוך השש שנים, שהוא משתחרר בסוף שש, תלמוד לומר וּבַשְּׁבִעִת יֵצֵא לַחָפְשִׁי חִנָּם, שמשמע שהעבד יוצא בשנה השביעית בכל מקרה, ואומרת הברייתא א"כ יכול אפילו אם העבד ברח מאדונו בתוך השש שנים, שהוא משתחרר בסוף שש, תלמוד לומר שֵׁשׁ שָׁנִים יַעֲבֹד, ולכך הוא צריך להשלים את ימי עבודתו, ואומרת הברייתא מה ראית לרבות את זה ולהוציא את זה? אלא אחר (כיון) שריבה הכתוב וגם מיעט, לכך מרבה אני את זה (שחלה) שהוא יוצא בשביעית, כיון שהוא נשאר ברשותו של האדון, ומוציא את זה (שברח) שאינו ברשותו של האדון, שהרי הוא ברח, לכך הוא צריך להשלים את ימי עבודתו. ר' בון בר חייה אמר שר' הושעיה בעא (שאל), שזה ניחא (פשוט) שאם העבד חלה ואחר כך ברח - שאינו משלים את ימי עבודתו, שהרי גם אם הוא לא היה בורח, הוא לא היה יכול לעבוד, אבל יש לשאול מה הדין אם העבד ברח ואחר כך חלה, האם כיון שהוא חלה, הוא לא צריך להשלים את ימי עבודתו, או כיון שהוא ברח לפני שחלה, הוא צריך להשלים את ימי עבודתו? אמר ר' חייה בר אדא שנישמעינה מן הדא שיכולים לפשוט את הספק ממה שלמדנו שהמורדת על בעלה (שמונעת מבעלה להזדווג איתה), כותבין לו לבעל איגרת מרד שמעיד שאשתו מרדה בו, כדי לִפְחוֹת על חשבון כתובתה (שבעה דינרים לכל שבוע), ותני ר' חייא שגם לנדה ולחולה שמורדות בבעליהן, וארוסה שלא רוצה להינשא, ולשומרת יבם שמונעת את היבם מלהתייבם, כותבין לו איגרת מרד על כתובתה, והרי לעניין הנדה מה אנן קיימין איך מדובר, אם בשמרדה עליו והיא נדה, א"כ מדוע מפחיתים לה מהכתובה, והרי התורה המרידתה עליו, אלא כן אנן קיימין אלא ע"כ שמדובר בשמרדה עליו עד שלא באת (לפני שנהיתה) נידה ובאת לנידה, ועל זה אמר ר' חייה שמפחיתים לה גם על זמן נדותה, כיון שהרי היא התחילה את המרד בזמן שאינה ראויה למרוד, ואַתּ (ר' חייה) אומר שכותבים לה איגרת מרד גם על זמן נדותה, וא"כ אף הכא אנחנו אומרים שאם העבד ברח ואחר כך חלה, שהוא משלים את עבודתו, כיון דוּ יכיל למימר ליה שהאדון יכול לומר לעבד אילו הוית גבאי (היית נשאר אצלי) לא אבאשתא לא היית נחלה, אבל אמר ר' חיננא שאפילו על קדמיתא אתייא היא (יכולים לומר את הסברא הזאת), וגם אם הוא חלה ואחר כך ברח, העבד משלים את ימי עבודתו, כיון שדוּ האדון יכיל מימר ליה, אילו הויתה גבאי (הייתה אצלי) אינשמת בפריע היית מבריא מיד.
וקונה את עצמו בשנים: אומרת הגמ' שאית תַּנָיֵי תָּנֵי יש ששנו בברייתא שעבד עברי נמכר בפחות משש שנים ואינו נמכר יותר על שש שנים, ואית תַּנָיֵי תָּנֵי ויש ששנו בברייתא שעבד עברי אינו נמכר לא בפחות משש ולא יותר על שש, אלא רק לשש שנים, כמו שכתוב "כִּי תִקְנֶה עֶבֶד עִבְרִי 'שֵׁשׁ' שָׁנִים יַעֲבֹד", אמר ר' ירמיה שטעמיה דהדֵין תנייא (שהעבד נמכר גם לפחות משש שנים), כיון שכשֵם שפעמים שהוא העבד נמכר שתים או שלש שנים לפני היובל והיובל בא ומוציא את העבד על כורחו של האדון, וא"כ כך העבד יכול למכור את עצמו לפחות משש שנים.
וביובל: דכתיב [ויקרא כה] עַד שְׁנַת הַיֹּבֵל יַעֲבֹד עִמָּךְ.
ובגירעון כסף: דכתיב [ויקרא כה] וְחִשַּׁב עִם קֹנֵהוּ מִשְּׁנַת הִמָּכְרוֹ לוֹ עַד שְׁנַת הַיֹּבֵל, אִם עוֹד רַבּוֹת בַּשָּׁנִים לְפִיהֶן יָשִׁיב גְּאֻלָּתוֹ מִכֶּסֶף מִקְנָתוֹ, וְאִם מְעַט נִשְׁאַר בַּשָּׁנִים, עַד שְׁנַת הַיֹּבֵל וְחִשַּׁב לוֹ. שואלת הגמ' מדוע לא כתוב 'כפי שניו ישיב גאולתו', וכי אין אנו יודעין שאם יש רוב שנים עד היובל שאין מיעוט בדמי פדיונו, ושאם יש מיעוט שנים עד היובל שאין רוב בדמי פדיונו? אמר ר' הילא שהתורה כתבה כך, כיון שיש פעמים שהשנים מרובות על השכר דהיינו שמחירו של העבד התייקר, ופעמים שהשנים מעוטות מן השכר שמחירו של העבד הוזל, וא"כ התורה באה ללמד איך מחשבים את פדיונו, וכדתניא מניין אתה אומר שאם העבד נמכר מִמָּנֶה (מאה זוז) מָנֶה בעבור כל שנה, והשביח והרי הוא יפה ממאתים (זוז) מאתים לשנה, מניין שאינו מחשב עמו (עם האדון) כדי לפדות את העבד אלא מִמָּנֶה מָנֶה לשנה, תלמוד לומר אִם עוֹד רַבּוֹת בַּשָּׁנִים לְפִיהֶן יָשִׁיב גְּאֻלָּתוֹ מִכֶּסֶף מִקְנָתוֹ, דהיינו שאם התרבה כספו ושוויו, פודים אותו לפי שוויו בשעת קנייתו, ואם העבד נמכר במאתים זוז לכל שנה והכסיף (והעבד הוזל) ועמד על מנה לכל שנה, מניין שאתה אומר שאינו מחשב עמו (עם האדון) כדי לפדות את העבד אלא במנה לכל שנה, תלמוד לומר וְאִם מְעַט נִשְׁאַר בַּשָּׁנִים עַד שְׁנַת הַיֹּבֵל וְחִשַּׁב לוֹ כְּפִי שָׁנָיו יָשִׁיב אֶת גְּאֻלָּתוֹ, דהיינו שאם התמעט כספו ושוויו, פודים אותו כפי מה שהוא שווה בשעת גאולתו. ואומרת הברייתא א"כ למדנו בנמכר לגוי, שכשהוא העבד נגאל - ידו של העבד על העליונה, אבל מניין בנמכר לישראל כשהוא נגאל שידו על העליונה? תלמוד לומר שכיר שכיר לגזירה שוה, דהיינו בנמכר לגוי כתוב כִּשְׂכִיר שָׁנָה בְּשָׁנָה יִהְיֶה עִמּוֹ, ובנמכר לישראל כתוב כְּשָׂכִיר כְּתוֹשָׁב יִהְיֶה עִמָּךְ, וא"כ מה שכיר האמור אצל הגוי, כשהוא נגאל ידו על העליונה, אף שכיר האמור אצל ישראל, כשהוא נגאל ידו על העליונה. רבי אומר מה תלמוד לומר יגאלנו יגאלנו ג' פעמים (שהרי כתוב אַחֲרֵי נִמְכַּר גְּאֻלָּה תִּהְיֶה לּוֹ, אֶחָד מֵאֶחָיו 'יִגְאָלֶנּוּ, אוֹ דֹדוֹ אוֹ בֶן דֹּדוֹ 'יִגְאָלֶנּוּ', אוֹ מִשְּׁאֵר בְּשָׂרוֹ מִמִּשְׁפַּחְתּוֹ 'יִגְאָלֶנּוּ')? אלא זה בא לרבות את כל הגאולות של עבד עברי (היינו גם במכרוהו ב"ד וגם במוכר עצמו לישראל) שיהיו כסדר הזה, שהאח קודם לגאולה, ואח"כ דודו, ואח"כ שאר קרוביו.
תני, כתוב בפסוק וְאִם לֹא יִגָּאֵל בְּאֵלֶּה, ולמעשה המילה 'בְּאֵלֶּה' מיותרת, לכך ר' יוסי הגלילי אומר שאם העבד נגאל באלה ע"י קרוביו, זה לשחרור, ואם העבד נגאל בשאר כל אדם זה לשיעבוד, אבל ר"ע אומר באלה (ע"י קרוביו) לשיעבוד, ובשאר כל אדם זה לשיחרור, אמר ר' אבהו בשם ר' יוחנן, ושניהן במקרא אחד דורשין, שכתוב בפסוק וְאִם לֹא יִגָּאֵל בְּאֵלֶּה, ר' יוסי הגלילי דריש וְאִם לֹא יִגָּאֵל בְּאֵלֶּה - אלא באחרים, אז וְיָצָא בִּשְׁנַת הַיֹּבֵל, כיון שהגואל משעבד אתו והעבד יוצא בשנת היובל, ור' עקיבה דריש וְאִם לֹא יִגָּאֵל בְּאֵלֶּה היינו אלא באלה, אז העבד משלים את ימי עבודתו לגואל, ויוצא ביובל (כדי שלא כל אחד ימכור את עצמו לגוי על חשבון קרוביו שיפדוהו), ואומרת הגמ' דברי חכמים מה החכמים סוברים? ר' יסא בשם ר' יוחנן אומר שבין זה ובין זה (בין אם הקרובים פדו את העבד ובין אם אחרים פדו את העבד, זה) לשחרור, ותני כן על הפסוק, "אוֹ הִשִּׂיגָה יָדוֹ" זה יד עצמו, שהעבד השיג כסף לפדות את עצמו, "וְנִגְאָל" זה גאולת אחרים שאחרים (בין אם הם קרוביו ובין אם אינם קרוביו) פדו אותו, והתורה הקישה את גאולת אחרים לגאולתו, וא"כ מה השגת יד של [דף ח] עצמו - לעצמו, אף בהשגת ידי אחרים שאחרים פדו אותו, הוא פדוי לעצמו.
אמר ר' יעקב בר אחא בשם ר' יוחנן, שכדברי מי שהוא אומר שכאשר אחרים פדו אותו מהנכרי, זה לשיעבוד, א"כ העבד משלים שש שנות עבדות ויוצא, כיון שיש לעבד דין כנמכר לישראל, שעובד רק שש שנים, שואלת הגמ' והתני, אם משגאלו - הרי דינו של העבד כנמכר לו לנכרי, והפודה משעבד בו עד היובל (כדין הנמכר לעכו"ם) ויוצא, ומוכח דלא כר' יוחנן? מתרצת הגמ' אמר ר' אבא מרי, שלית כאן שלא גורסים בברייתא 'משעבד' ויוצא, אלא גורסים 'משלים' ויוצא, וכדברי ר' יוחנן.
תני, אם רצו קרוביו של העבד, של ראשון (היינו כשהעבד עדיין אצל האדון הראשון) ליגאל, גואלין להן, אבל אם רצו קרוביו של העבד של שני (היינו כשהעבד כבר נגאל ע"י אחר) ליגאל, אין גואלין להם, כיון שהתורה נתנה את האפשרות לגאול את העבד רק מהאדון שקנה את העבד ולא מהפודה. אמר ר' יסא בשם ר' יוחנן שהברייתא הזאת אתייא כמאן דאמר שבְּאֵלֶּה (היינו בגאולת הקרובים, זה) לשחרור, ובשאר כל אדם זה לשיעבוד, וא"כ שייך שהעבד ישתעבד לגואל.
שואלת הגמ' שמואל בר אבא בעא קומי ר' יסא, הכא לעניין העבד כתיב וְחִשַּׁב עִם קֹנֵהוּ מִשְּׁנַת הִמָּכְרוֹ לוֹ עַד שְׁנַת הַיֹּבֵל, והכא לעניין הפודה שדה אחוזה מהקדש כתיב וְאִם אַחַר הַיֹּבֵל יַקְדִּישׁ שָׂדֵהוּ וְחִשַּׁב לוֹ הַכֹּהֵן אֶת הַכֶּסֶף עַל פִּי הַשָּׁנִים הַנּוֹתָרֹת עַד שְׁנַת הַיֹּבֵל, והכא כשפודים את העבד אַת מחשב את החדשים ושנים שהוא עָבַד, ויוצא לחירות, והכא כשפודים את השדה אחוזה לית אַת מחשב חדשים ושנים ויוצא, אלא מחשבים רק את השנים שעברו מהיובל (כיון שכתוב עַל פִּי 'הַשָּׁנִים' הַנּוֹתָרֹת), וא"כ מדוע שלא נלמד את הדין של עבד עברי משדה אחוזה? מתרצת הגמ' אמר ליה ר' יסא, ששנייא היא פדיון העבד, כיון שהקישתה התורה לשכיר, כמו שכתוב "כִּימֵי 'שָׂכִיר' יִהְיֶה עִמּוֹ", ולכך מה זה (השכיר) מחשב גם את החדשים שעָבַד, ויוצא, אף זה (העבד) מחשב את החדשים ואת השנים שעָבַד, ויוצא.
יתירה עליו אמה העבריה שהיא קונה את עצמה בסימנים: דכתיב "וְיָצְאָה חִנָּם אֵין כָּסֶף", והתורה לא פירשה מתי היא תצא, ולכך אומרת הברייתא וְיָצְאָה חִנָּם - אילו ימי הבגרות, וכשכתוב אֵין כָּסֶף - אילו הסימנין של הגדלוּת, שואלת הברייתא מדוע התורה צריכה לכתוב את שניהם, ויאמר שהיא יוצאת באחת מהם (היינו ע"י הסימנים), ואז זה פשוט שהיא יוצאת בבגרותה, שהרי אילו נאמר באחת מהן הייתי אומר אם בסימנים היא יוצאה, לא כל שכן שהיא לא עובדת את אדונה בימות הבגר? משיבה הברייתא ואומרת אילו כן שהיה רק פסוק אחד, א"כ הייתי אומר הן הן (שהתורה מדברת על) ימות הבגר, והדֵין נותן שהיא תצא רק בבגרות, הואיל והיא (הבת) יוצאה מרשות האב ויוצאה מרשות האדון, וא"כ היינו אומרים מה מרשות האב בתו אינה יוצאה אלא בבגר, אף מרשות האדון לא תצא אלא בבגר, לפום כן צריך מימר לכך התורה צריכה לומר את שני הפסוקים, שאז אנחנו מפרשים שכשכתוב וְיָצְאָה חִנָּם - אילו ימי הבגר, אֵין כָּסֶף - אילו הסימנין, שואלת הגמ' או חליף אולי כשכתוב 'וְיָצְאָה חִנָּם' זה הולך על ימי הנערות, וכשכתוב 'אֵין כָּסֶף' זה הולך על ימי הבגרות, שהרי הנערוּת קודמת לבגרוּת? מתרצת הגמ' אמר ר' תנחומא בשם ר' חונה שהיות וכתוב אֵין כָּסֶף, ומשמע שאפי' בכל מקום שיש כסף לאב היינו בימי הנערוּת (שהרי האב רשאי לקדש את בתו הנערה, והוא מקבל את כסף קידושיה) אין כסף לאדון.
כתוב בפסוק [שמות כא] אֲשֶׁר לא (כך הוא הכתיב) יְעָדָהּ (דהיינו שהאמה רעה בעיני האדון, ולכך הוא לא מיעדה) וְהֶפְדָּהּ (יש לה אפשרות לפדות את עצמה), ומזה שהתורה הסמיכה את הדין של יעוד לפדיון, מלמד שאינו מייעדה לו אלא עד שיהא ביום כדי לפדותה, דהיינו או שיהיה ובמעשה ידיה כדי שוה פרוטה או שיהיה ובגירועיה כדי שוה פרוטה, דברי ר' יוסי בר' יהודה, וחכמים אומרים שהאדון מיעד והולך עד דימדומי חמה של השנה השישית, הגם שלא נותר במעשה ידיה כדי שווה פרוטה, אמר ר' חייה בר אדא שאומנם לעניין יעוד חכמים סוברים שהאדון מיעד והולך עד דימדומי חמה, אבל הכל מודין בעבד עברי שאין רבו מוסר לו שפחה כנענית אלא עד שיהא שם במעשי ידיו כדי שוה פרוטה, $תסביר את ר' מאיר שמחה$, שואלת הגמ' שלכאו' יאות אמר ר' יוסי בר' יהודה שהאדון אינו מייעד אא"כ יש במעשי ידיה כדי פרוטה, שהרי בזה היא מתקדשת, ומה טעמא דרבנין שהאדון מיעד והולך עד דימדומי חמה, והרי כסף קידושין אֵין כאן, שהרי האדון לא נותן לה כלום, ומעשה ידים כדי פרוטה שתתקדש בזה, אין כאן, וא"כ במה הוא מייעדה? מתרצת הגמ' אמר ר' זעירא שמייעדה בדברים, וכתני ר' הושעיה כיצד הוא מייעדה - אומר לה בפני שנים הרי אַת מיועדת לי, ומבארת הגמ' את המחלוקת בין ר' יוסי בר' יהודה לחכמים, שעל דעתיה דר' יוסי בר' יהודה שבסוף האדון נותן לה כסף בשביל הייעודים, ולכך היעוד חל רק אם יש במעשי ידיה כדי פרוטה, אבל על דעתון דרבנין שמשעה ראשונה בשעת קניית האמה ניתן הכסף לייעודים, ולכך האדון מיעד והולך עד דימדומי חמה. ואומרת הגמ' מה נפקא מביניהון שיש עוד חילוקי דין בין ר' יוסי בר' יהודה לחכמים, לעניין מעשה ידיה, שמאן דאמר שרק בסוף האדון נֹתֵן לה כסף לייעודים, א"כ המעשה ידיה שעבדה עד היעוד, של בעלה שייכים לאדון, אבל למאן דאמר שמשעה ראשונה ניתן הכסף של ייעודים (בשביל היעוד), א"כ מעשה ידיה שעבדה אצל האדון של אביה, שהרי התברר שהיא לא היתה כלל אמה עבריה, אלא היא היתה מאורסת לאדון, והרי מעשי ידים של קטנה המאורסת שייך לאביה, אבל חוזרת הגמ' ואומרת שאפילו כמאן דאמר שמשעה ראשונה ניתן כסף לייעודים, [דף ט] אפי"ה מעשה ידיה של בעלה (שייך לאדון), כיון שכאשר האדון קנה את האמה נעשה כאומר לאשה - הרי אַת מקודשת לי על מנת שמעשה ידייך יהיו שלי, ויש עוד חילוק דין בין ר' יוסי בר' יהודה לחכמים, שאם האדון היה נשוי את אחותה של האמה, ואח"כ אחותה מתה, שמאן דאמר שבסוף ניתן הכסף לייעודים, א"כ היא אינה צריכה כסף אחר, אבל ולמאן דאמר שמשעה ראשונה ניתן הכסף לייעודים א"כ היא צריכה כסף אחר כדי להתקדש לו, שהרי בשעת קניית האמה, האדון לא היה יכול לקדשה, חוזרת הגמ' ואומרת שאפי' כמאן דאמר שבסוף ניתן הכסף לייעודים, אפי"ה היא צריכה כסף אחר, ומבארת הגמ' למה, כיון שכל עמא מודיי שאין קידושין תופסין בעריות, והיות ובשעת קניית האמה (שאז היה מעשה הקידושין) היא לא היתה יכולה להתקדש לאדון (שהרי הוא נשוי עם אחותה), לכך צריך לעשות קידושין אחרים, שהרי מיסבר סביר ר' יוסי בר' יהודה שאילין ייעודין דהכא - קידושי תורה הן, דהיינו שגם ר' יוסי בר' יהודה סובר שקידושי יעוד זה בעצם קידושין רגילים, ולכך היות ובזמן קניית האמה שזה מעשה הקידושין האדון לא היה יכול לקדשה כיון שהוא היה נשוי לאחותה, לכך האדון צריך לקדשה כעת, והוא לא יכול לסמוך על המעות שניתנו בזמן קניית האמה. אמר ר' אבון שאתייא דברי ר' יוסי בר' יהודה כר' שמעון בן אלעזר, דתני האומר לאשה הרי את מקודשת לי בפקדון שיש לי בידך, והלכה ומצאתו שנגנב או שאבד, אם נשתייר שם שוה פרוטה מקודשת, ואם לאו אינה מקודשת, כיון שהיא לא חייבת לשלם לו על הפקדון שנאבד, אבל האומר לאשה הרי את מקודשת לי במלוה שיש לי בידך, והלכה ומצאתה שנגנבה או שנאבדה, אפילו לא נשתייר בה שוה פרוטה מקודשת, כיון שהיא חייבת לשלם לו את ההלואה, לכך היא מתקדשת לו בהנאת מחילת המלוה, אבל ר' שמעון בן אלעזר אומר משום ר' מאיר שמִלוה כפקדון, כיון שהוא לא אמר לאשה שהוא מקדש אותה בהנאת מחילת המלוה, ולכך אם נשתייר שם שוה פרוטה היא מקודשת, כיון שר"מ סובר שהמלוה יכול לחזור בו מהלואה, ולכך המעות נחשבות שהם ברשות המלוה, והוא מקדש אותה במעות ההלואה, ואם לאו ואם האשה הוציאה כבר את כל ההלואה, א"כ היא אינה מקודשת, וא"כ אומר ר' אבון כמה דר' שמעון בן אלעזר עביד (עושה) את המִלוה כפיקדון, וצריך שישאר שוה פרוטה, כן ר' יוסי בר' יודה עביד את הייעודים כמלוה, ולכך האדון יכול ליעד את האמה רק אם נשאר במעשי ידיה כדי שוה פרוטה.
[bookmark: _Hlk230210908]תני, כתוב בפסוק [שמות כא] וְאִם לִבְנוֹ יִיעָדֶנָּה, מכאן שרק לבנו הוא מייעדה (שהאדון יכול לייעד ולהשיא את האמה העבריה), אבל אינו מייעדה לאחיו שלו, שואלת הברייתא וייעדנה לאחיו מקל וחומר, ומה אם הבן שאינו קם תחתיו לחליצה ולייבום, אפי"ה הרי הוא מייעדה לו, אחיו שהוא קם תחתיו לחליצה ולייבום, אינו דין שייעדנה לו?! חוזרת הברייתא ואומרת שיש פירכא על הק"ו, לא אם אמרת בבן שהוא קם תחתיו בשדה אחוזה, שאם האב הקדיש את שדה אחוזתו, והבן פדה אותו מההקדש, ביובל השדה חוזרת לאביו (כאילו שאביו גאל את השדה), תאמר באחיו שאינו קם תחתיו בשדה אחוזה, שאם האח הקדיש את שדה אחוזתו, ואחיו פדה אותו מההקדש, ביובל השדה מתחלקת לכהנים (כדין שדה שלא גאלוהו), וא"כ הואיל והאח אינו קם תחתיו בשדה אחוזה, לכך אינו דין לא מסתבר שייעדנה לו לאחיו (ואם תאמר שיש פירכא על זה, שאולי האח יקום תחתיו בשדה אחוזה כמו שהוא קם תחת אחיו ביבום), לכך תלמוד לומר לכך צריך את הפסוק וְאִם לִבְנוֹ יִיעָדֶנָּה, מכאן שרק לבנו הוא מייעדה ואינו מייעדה לאחיו. ואומרת הברייתא שמזה שכתוב וְאִם לִבְנוֹ יִיעָדֶנָּה, מכאן שרק לבנו הוא מייעדה ואינו מייעדה לבן בנו. שואלת הגמ' שמואל בר אבא בעא קומי ר' זעירא, הרי בפרשת נחלות אַת עביד אתה מחשיב את בן הבן - כבן, והנכד יורש את הסבא, וא"כ מדוע הכא לית אַת עביד לא מחשיבים את בן הבן - כבן, ומה החילוק? אמר ר' זעירא שהשאלה חזקה, ומאן דאמר לי הדא מילתא תירוץ לשאלה, אנא משקי ליה קונדיטון אני אשקה אותו יין משובח שמעורב בו דבש ופלפלים, התיב השיב ר' נחום שלא ק' מדיני ירושה, כיון שהרי בפרשת נחלות הרי עשיתה את האח כבן, וכן את שאר כל הקרובין כבן שהם יורשים, ולכך אַת עושה את בן הבן כבן, אבל וכאן לעניין יעוד שלא עשית את האח כבן, וכן לא עשית את שאר כל הקרובין כבן, שהרי רק הבן מייעד ולא שאר הקרובים, ולכך אֵין אַת עושה את בן הבן כבן, ולכך הנכד לא נחשב כבן לייעד, מתיבין השיבו רבנין דקיסרין ודחו את דברי ר' נחום, שהרי בפרשת הטומאה הרי עשית את האח כבן, וכן את שאר כל הקרובים כבן, שמותר לכהן להיטמא להם, ואפי"ה אין אַת עושה את בן הבן כבן, ואסור לסבא להיטמא לנכדו, וא"כ אמרין אמרו בני הישיבה שאזיל קונדיטון הלך הקונדיטון, ור' נחום לא יקבל את הקונדיטון, כיון שהתירוץ שלו לא נכון.
[bookmark: _Hlk229915604][bookmark: _Hlk229915683]ואומרת הברייתא שמזה שכתוב וְאִם לִבְנוֹ יִיעָדֶנָּה, מכאן שהיעוד צריך להיות לדעת בנו (שהרי 'יִיעָדֶנָּה' זה מלשון ידיעה), אבל אמר ר' יוחנן שלית כאן לדעת, וצריך לגרוס בברייתא 'אפי' שלא מדעתו' (ר' יוחנן הולך לשיטתו לקמן, שיעוד זה אפי' שלא לדעת), אבל אמר ר' יעקב בר אחא שאית כאן 'לדעת', והברייתא סוברת כר' יוסי בר' יהודה שמעות הראשונות לאו לקידושין ניתנו (דהיינו לשיטת חכמים שהאמה מתקדשת במעות הראשונות שהאדון נתן לאביה, ואפי"ה התורה אומרת שבנו מייעד, א"כ מוכח שהתורה חידשה שלא צריך את דעתו של הבן, שהרי בשעת קניית האמה, הבן לא שלח את אביו לקדשה לו, אבל לשיטת ר' יוסי בר' יהודה שהאמה מתקדשת בטובת הנאה שהיא לא צריכה להמשיך לעבוד, א"כ אין לך הוכחה שהתורה חידשה שלא צריך את דעתו של הבן), אבל אמר ר' שמואל בר אבודמא שאפילו תימא אית כאן (שהברייתא הולכת) כר' יוסי בר' יהודה שמעות הראשונות לאו לקידושין ניתנו, אפי"ה יש הוכחה שהתורה חידשה שלא צריך את דעתו של הבן, שהרי וכי לא קטן הוא?! שהרי יכולים לייעד את האמה גם לבנו הקטן שאין לו דעת, וא"כ מוכח שהתורה חידשה שבקידושי יעוד לא צריך דעת. חוזרת הגמ' לדברי הברייתא, שמזה שכתוב וְאִם לִבְנוֹ יִיעָדֶנָּה, מכאן שהיעוד צריך להיות לדעת בנו, אבל ר' יוחנן אמר שמזה שמייעדה בין לבנו הגדול בין לבנו הקטן, א"כ האדון מייעד בין לדעת בין שלא לדעת, ור' שמעון בן לקיש אמר שאינו מייעדה אלא לבנו הגדול, ובלבד לדעת, שהרי אין לך מהיכן ללמוד שלא צריך דעת. שואלת הגמ' והרי שנינו בברייתא שבן תשע שנים ויום אחד שנשא אשה, עושה אלמנה לכהן גדול, גרושה וחלוצה לכהן הדיוט, כיון שהקידושין שלו חלו, וא"כ בשלמא על דעתיה דר' יוחנן דהוא פתר לה (שהוא מעמיד את הברייתא) בייעודין שר' יוחנן סובר שהאדון יכול לייעד לקטן את האמה עבריה, א"כ ניחא הברייתא לא ק', כיון שכאן מדובר בקידושי ייעודין, שיש לו לקטן קניין בה, ולכך הוא עושה אלמנה לכהן גדול גרושה וחלוצה לכהן הדיוט, אלא על דעתיה דר' שמעון בן לקיש דהוא פתר לה (שהוא מעמיד את הברייתא) בנישואין שהרי לשיטתו לא יכולים לייעד לקטן, א"כ שתהא פטורה מן החליצה ומן הייבום (וכן שלא יעשה את אשתו אלמנה או גרושה) שהרי והתנינן שאם קטן נשא אשה ומת, הרי זו פטורה מייבום וחליצה, כיון שחכמים לא תיקנו לו נישואין? מתרצת הגמ' אמר ר' אבון שאתיא דר' שמעון בן לקיש כר' יוסי בר' יהודה שאומר שמגיל תשע כבר יכולים להיות גדולים, דתני, בן תשע שנים ויום אחד עד בן שתים עשרה ויום אחד שהביא שתי שערות, הרי זו שומא, אבל ר' יוסי בר' יהודה אומר שהרי אילו סימנין, ואמר ר' יעקב בר' בון בשם ר' יוסי בן חנינה מתי השערות האלו נחשבים לסימנים, דווקא והן שעמדו בו בשעת סימנין, היינו בגיל שתים עשרה (הברייתא כאן סוברת שגיל י"ב זה גיל הגדלוּת), ור' יוסי בעי שאל כשעמדו בו השערות בשעת הסימנין, האם למפריעו (משעת הבאת השערות) הוא נעשה לאיש (גדול) או רק מיכן ולהבא? אבל לר' אבון פשיטא ליה שלמפריעו הוא נעשה איש, וכל שכן שהוא גדול להבא, דו פתר הדא שהרי ר' אבון העמיד את דברי הברייתא כדברי ר' שמעון בן לקיש, שהברייתא סוברת כר' יוסי בר' יהודה, שמגיל תשע כבר יכולים להיות גדול, ואומרת הגמ' ולמה באמת לית ר' יוסי פתר הדא לא העמיד את דברי הברייתא כדברי ר' שמעון בן לקיש, שהברייתא סוברת כר' יוסי בר' יהודה שמגיל תשע כבר יכולים להיות גדול? אמר ר' מנא כיון דהוא צריכה ליה כיון שר' יוסי מסתפק בדבר, שהרי ר' יוסי בעי, אם עמדו בו השערות בשעת הסימנין, האם למפריעו הוא נעשה לאיש או רק מיכן ולהבא, ולכך ר' יוסי לא העמיד את דברי הברייתא כדברי ר' שמעון בן לקיש, שהברייתא סוברת כר' יוסי בר' יהודה. שואלת הגמ' לדברי ר' יוחנן שהעמיד את הברייתא בקידושי יעוד, א"כ זה ניחא שהקטן עושה אלמנה, כשימות, אלא וגרושה איך הקטן יכול לעשות, והרי זה ודאי שקטן לא יכול לגרש אשה? מתרצת הגמ' תיפתר שבא עליה (לאו דוקא, אלא הוא קידש את אשתו בקידושי יעוד) כשהיה קטן, ומשהגדיל נתן לה גט, וכוונת הברייתא לומר שע"י נישואי קטן, אשתו יכולה להיות גרושה, שואלת הגמ' ומה כוונת הברייתא כשאמרה שקטן עושה חלוצה והרי קטן לא יכול לחלוץ? מתרצת הגמ' תיפתר שבא עליה (שהוא קידש את אשתו בקידושי יעוד) כשהיה קטן ומת, וחלצו לה אחים, וכוונת הברייתא לומר שעל ידיו היא נעשית חלוצה, שואלת הגמ' א"כ שמדובר בקידושי יעוד, א"כ מעתה אפילו אם הוא פחות מבן תשע שיחולו הקידושין, וא"כ מדוע הברייתא אומרת 'בן תשע'? מתרצת הגמ' אמר ר' שמואל בר אבודמא שאתה צודק וכיני (וכן הוא), אלא בגין דתנא כולהון אלא היות והתנא שנה שם בברייתא עוד דברים (כגון אם הוא בא על אשה שהוא פוסל אותה), שזה מתייחס רק לבן תשע שנים ומעלה, שרק מאז ביאתו ביאה, לכך תנא אוף הדא שהוא עושה אלמנה עמהון, הגם שגם קטן בגיל תשע, יכול לעשות אלמנה. ר' יודה בר פזי בשם ר' יהושע בן לוי אמר, שמאחז למד ר' יוסי בר' יהודה שמגיל תשע יכולים להיות גדולים, דתני, אחז הוליד בן תשע, שהרי בן עשרים שנה היה במולכו וט"ו שנה מלך, א"כ נמצא שכל שנותיו היו ל"ה, וחזקיהו בנו היה בן כ"ה שנים כשמת אביו, הרי שנולד חזקיהו כשהיה אחז בן עשר שנים, וכשתוריד את ימי העיבור, נמצא שבן ט' שנים היה אחז כשנתעברה אשתו בחזקיהו בנו (ואומנם בפסוק כתוב "וְשֵׁשׁ עֶשְׂרֵה שָׁנָה מָלַךְ בִּירוּשָׁלִָם" אבל ע"כ שהם היו שנים מקוטעות, שהרי "בִּשְׁנַת שְׁתֵּים עֶשְׂרֵה לְאָחָז מֶלֶךְ יְהוּדָה, מָלַךְ הוֹשֵׁעַ בֶּן אֵלָה" וכתוב "בִּשְׁנַת 'שָׁלֹשׁ' לְהוֹשֵׁעַ בֶּן אֵלָה מֶלֶךְ יִשְׂרָאֵל מָלַךְ חִזְקִיָּה בֶן אָחָז מֶלֶךְ יְהוּדָה", הרי לך שאחז מלך רק חמש עשרה שנה ומשהו). והרן הוליד בן שש, שהרי אברהם אבינו היה גדול מנחור שנה אחת, ונחור היה גדול מהרן שנה אחת, נמצא שהרן היה קטן מאברהם אבינו שנתיים, ואברהם אבינו היה מבוגר משרה אמנו (שהיא בתו של הרן) עשר שנים, שנאמר "וַיִּפֹּל אַבְרָהָם עַל פָּנָיו וַיִּצְחָק, וַיֹּאמֶר בְּלִבּוֹ הַלְּבֶן מֵאָה שָׁנָה יִוָּלֵד וְאִם שָׂרָה הֲבַת תִּשְׁעִים שָׁנָה תֵּלֵד" תן שנה לעיבורה של מִלְכָּה (שנולדה לפני יִסְכָּה) ושנה לעיבורה של יִסְכָּה (בנותיו של הרן) דהיינו שרה, הרי כשהוליד היה בן שש שנים. [דף י] וְכָלֵב הוליד בן עשר, שהרי כָּלֵב היה בן ארבעים שנה כשהלך לרגֵל את הארץ (כמו שנאמר בֶּן אַרְבָּעִים שָׁנָה אָנֹכִי בִּשְׁלֹחַ מֹשֶׁה עֶבֶד ה' אֹתִי מִקָּדֵשׁ בַּרְנֵעַ לְרַגֵּל אֶת הָאָרֶץ), ואז בצלאל נכדו היה בן י"ד שנה (שהרי כשהוקם המשכן בשנה לפני המרגלים, בצלאל היה בן י"ג שנה), וא"כ יוצא שכשבצלאל נולד, כָּלֵב היה בן כ"ו, תוריד מזה שנתיים של שלשה הריונות (של בְּצַלְאֵל ושל אוּרִי ושל חוּר), נמצא שכל אחד ואחד הוליד כשהיה בן שמונה שנים (ומה שהגמ' אמרה שכָּלֵב הוליד בן עשר ולא בן שמונה, כיון שכוונת הגמ' שכָּלֵב הוליד לא יותר מגיל עשר, דא"כ אורי וחור הולידו כשהיו בני שש או פחות), ואומרת הגמ' שכל החשבון הזה נכון רק כמאן דאמר שהוא כָּלֵב בֶּן חֶצְרוֹן הוא כָּלֵב בֶּן יְפֻנֶּה, שהרי על כָּלֵב בֶּן חֶצְרוֹן כתוב "וַיִּקַּח לוֹ כָלֵב אֶת אֶפְרָת וַתֵּלֶד לוֹ אֶת חוּר, וְחוּר הוֹלִיד אֶת אוּרִי, וְאוּרִי הוֹלִיד אֶת בְּצַלְאֵל", ועל כָּלֵב בֶּן יְפֻנֶּה כתוב "וַיֹּאמֶר אֵלָיו כָּלֵב בֶּן יְפֻנֶּה בֶּן אַרְבָּעִים שָׁנָה אָנֹכִי בִּשְׁלֹחַ מֹשֶׁה עֶבֶד ה' אֹתִי מִקָּדֵשׁ בַּרְנֵעַ לְרַגֵּל אֶת הָאָרֶץ", אבל אם נאמר שהם היו שני אנשים שונים, א"כ לא ידוע מתי כָּלֵב הוליד. 
הגמ' מביאה עוד חילוק דין בין ר' יוסי בר' יהודה לחכמים; תני, אם האב מכרה לזה (לאחד) וחזר וקידשה לזה (לאחר), שיחק האב באדון, והרי היא מקודשת לשני, והאדון לא יכול לייעדה, דברי ר' יוסי בר' יהודה, וחכמים אומרים שלא שיחק האב באדון, ומבארת הגמ' את המחלוקת; שר' יוסי בר' יהודה סובר שקידושי יעוד זה נעשה כאומר לאשה הרי אַת מקודשת לי לאחר שלשים יום, והרי אילו האומר לאשה הרי אַת מקודשת לי לאחר שלשים יום ובא אחר וקידשה בתוך שלשים יום, שמא אינה מקודשת לשני?! והרי ודאי שהיא מקודשת לשני, ולכך גם כאן, היות שקידושי האדון חלים רק בשעת הייעוד, לכך הרי היא מקודשת לשני, אבל חכמים סוברים שייעוד זה כאומר לאשה הרי אַת מקודשת לי מעכשיו לאחר שלשים יום, שהרי חכמים סוברים שמעות הראשונות קונות, שואלת הגמ' מדוע האב לא שיחק באדון, והרי אילו האומר לאשה הרי אַת מקודשת לי מעכשיו לאחר שלשים יום ובא אחר וקידשה בתוך שלשים יום - שמא אינה מקודשת לשניהן?! כיון שהקידושין של הראשון מתחילים לחול בשעת הקידושין ונגמרים בסוף ל' יום, ולכך קידושי השני ג"כ חלים, ולכך היא מקודשת לשניהם, ואסורה על שניהם, וא"כ בעצם האב שיחק באדון שהוא לא יוכל לייעדה לישא אותה? אלא אומרת הגמ' שחכמים סוברים שייעוד זה כאומר לאשה הרי אַת מקודשת לי מכבר (מעכשיו) לכשאני ירצה לקדש אותך, ולכך האב לא שיחק באדון, אלא היא מקודשת לאדון. ואומרת הגמ' שהכל מודים (גם חכמים) שאם האב השיאה, ששיחק האב באדון, כיון שהאדון יכול לייעד את האמה רק כל זמן שהיא תחתיו, והיות והנישואין מוצאים את האמה מרשותו, לכך האדון כבר לא יכול לייעד אותה.
תני, כתוב בפסוק וְכִי יִמְכֹּר אִישׁ אֶת בִּתּוֹ 'לְאָמָה', מכאן שהאב מוכר את בתו לאמה בלבד, מלמד שהוא (האב) מוכרה לו (לאדון) את בתו ומתנה עמו על מנת שלא יהיו עליה ייעודין שהאדון לא יוכל לייעד אותה, דברי ר"מ, וחכמים אומרים שהאב לא עשה כלום, מפני שהאב התנה על מה שכתוב בתורה, וכל המתנה על מה שכתוב בתורה - תנייו (תנאו) בטל, שואלת הגמ' וכי לית לר' מאיר שכל המתנה על מה שכתוב בתורה שתנייו בטל וא"כ איך האב יכול להתנות שהאדון לא ייעד את בתו? מתרצת הגמ' שאית ליה לר"מ שהתנאי בטל דוקא בתניי (בתנאי) שאי אפשר לו לקיימו בסופו בלי לעבור על דברי תורה, אבל וזה (התנאי שלא לייעד) הרי אפשר לו לקיימו בסופו בלי לעבור על דברי תורה, שהרי האדון לא חייב לייעד את האמה, ולכך יכולים להתנות על זה, שואלת הגמ' א"כ מה הטעם של חכמים, וכי לית להו לרבנין שתניי אפשר לקיימו בסופו בלי לעבור על דברי תורה, שתנאו קיים? מתרצת הגמ' שאית לון לחכמים שיכולים להתנות, דוקא בתניי ממון (בתנאי הקשור לממון), אבל וזה התנאי שלא לייעד, זה תניי הקשור לגוף הוא, לכך לא יכולים להתנות שלא לייעד, שואלת הגמ' והא תני נושא הוא אדם אשה ומתנה עמה על מנת שלא יהא לה עליו לא שְׁאֵר (מזון) ולא כסות ולא עונה, וא"כ שואלת הגמ' שזה ניחא (מובן) שהבעל יכול להתנות עם אשתו שהוא לא יתן לה שְׁאֵר וכסות, אבל איך הבעל יכול להתנות עם אשתו שהוא לא יתן לה עונה, וכי עונה זה לא תניי הקשור לגוף הוא?! מתרצת הגמ' אמר ר' חייה בר אדא, תיפתר תעמיד שהברייתא מדברת בקטנה פחות מבת ג', שהיא לא מצטערת במיעוט התשמיש, שואלת הגמ' א"כ מה מקיים הדא תנייא באיזה אופן חכמים מעמידים את מה שכתוב 'לְאָמָה', שמשמע שהאב מוכר את בתו לאמה בלבד? מתרצת הגמ' שהפסוק בא לומר שהאב מוכרה אפי' אם היא אלמנה לכהן גדול או גרושה וחלוצה לכהן הדיוט, הגם שהם לא יכלים לייעדה, שואלת הגמ' ומה מקיים הדֵין תנייה איך התנא מעמיד את מה שכתוב 'לְאָמָה' שהאב מוכרה אפי' אם היא אלמנה לכהן גדול או גרושה וחלוצה לכהן הדיוט, והרי ע"כ שהיא היתה נשואה כבר, וא"כ היא יצאה מרשות האב, ואיך האב יכול למוכרה? מתרצת הגמ' אמר ר' יוסי בר' בון תיפתר תעמיד שכאן מדובר באלמנה מן האירוסין, שהיא עדיין ברשות אביה, שואלת הגמ' והא תני מוכר הוא אדם את בתו לאישות ושונה (וחוזר ומקדש אותה לאחֵר לאחַר שהתגרשה), וכן האב מוכר את בתו לשפחות ושונה, וכן האב מוכר את בתו לאישות אחר שפחות, אבל לא לשפחות אחר אישות, וא"כ חוזרת השאלה איך האב מוכר את בתו האלמנה? מתרצת הגמ' אמר ר' יוחנן שתניין אינון שיש בזה מחלוקת תנאים, ומאן דאית ליה שהאב מוכר את בתו האלמנה לכ"ג - אית ליה שהאב מוכר את בתו לשפחות אחר אישות, ומאן דלית ליה שהאב מוכר את בתו האלמנה לכ"ג, לית ליה שהאב יכול למכור את בתו לשפחות אחר אישות, שואלת הגמ' ומה מקיים הדֵין תנייה באיזה אופן התנא הזה (שסובר שלא יכולים למכור את בתו לשפחות אחר אישות) מעמיד את מה שכתוב 'לְאָמָה', שמשמע שהאב מוכר את בתו לאמה בלבד? מתרצת הגמ' אמר ר' מתנייה תיפתר תעמיד שהאדון היה נשוי לאחותה, שכשהאב מוכר לו את בתו, זה רק לשפחות בלבד, שהרי הוא לא יכול לישא אותה.
תני, ר' שמעון בן יוחי אומר כשם שאינו מוכרה לשפחות אחר אישות, כך אף האב לא יכול למכור את בתו לשפחות אחר שפחות, ואומרת הגמ' מה טעמא דרשב"י? כיון שכתוב לֹא יִמְשֹׁל לְמָכְרָהּ בְּבִגְדוֹ בָהּ, מכאן שרק פעם אחת הוא (האב) בוגד בה, ואינו בוגד בה פעם שניה, ואומרת הגמ' ומה מקיימין רבנן (שסוברים שמוכר אדם את בתו ושונה), בטעמא (בפסוק) דר' שמעון בן יוחי הביא, שכתוב בְּבִגְדוֹ בָהּ, שמשמע שרק פעם אחת האב יכול לבגוד בבתו? מתרצת הגמ' שחכמים מפרשים שהתורה אומרת שמכיון שהאדון פירש טליתו עליה עוד לקידושין, דהיינו שאם האדון קידש את הבת, אז אין לאביה בה רשות למוכרה שוב לשפחות.
ר"ש בן לקיש בעא קומי אמר לפני ר' יוחנן, שאמה העברייה [דף יא] יוצאה מהאדון בנישואים, אם היא נישאה לבעל, וזה נלמד מק"ו, ומה אם הסימנין (סימני הגדלות) שאינן מוציאין אותה מרשות האב אפי"ה הרי הן מוציאין אותה מרשות האדון, נישואין שהן מוציאין אותה מרשות האב, אינו דין שיוציאו אותה מרשות האדון?! אמר ליה ר' יוחנן אני אין לי אני לא סובר את היציאה הזאת, אלא של משנה אלא אני סובר שרק היציאות הכתובות במשנה מוציאות את האמה העברייה מאדונה, ששנינו במשנה יתירה עליו אמה העברייה שהיא קונה את עצמה בסימנין. בר פדייה אמר שאמה העברייה יוצאה במיתת רבה (האדון), ומבאר בר פדייה מה טעמא מהיכן אני יודע את זה, כיון שכתוב [דברים טו] וְאַף לַאֲמָתְךָ תַּעֲשֶׂה כֵּן וכתיב וְהָיָה לְךָ עֶבֶד עוֹלָם, דהיינו שהתורה הקישה את האמה עברייה לנרצע, ומכאן אני אומר, מה הנרצע יוצא במיתת רבו, והוא אינו עובד את בנו, אף אמה עברייה יוצאה במיתת רבה, ואומרת הגמ' שאתייא (שהולכים) דברי בר פדייה כהדֵין תנייא כאותו התנא, דתני עבד עברי עובד את הבן ואינו עובד את הבת, אבל אמה העברייה אינה עובדת את הבת ואינה עובדת את הבן, וא"כ כשכתוב וְאַף לַאֲמָתְךָ תַּעֲשֶׂה כֵּן, היינו שמקישים את האמה עבריה לנרצע, שהרי היא לא דומה לעבד עברי (שהוא עובד את הבן), אבל אומרת הגמ' שאית תַּנָיֵי תָּנֵי שיש ששנו בברייתא שבין אמה עבריה ובין עבד עברי אינן עובדין לא את הבן ולא את הבת, וא"כ מה מקיים הדֵין תנייה (אותו התנא) את מה שכתוב וְאַף לַאֲמָתְךָ תַּעֲשֶׂה כֵּן, והרי ודאי שאמה עבריה אינה עובדת את יורשי האדון? מתרצת הגמ' שאותו תנא פתר לה מעמיד את מה שכתוב וְאַף לַאֲמָתְךָ תַּעֲשֶׂה כֵּן, בְּהַעֲנֵק, שהאדון צריך להעניק לאמה עבריה כשהיא יוצאת מהאדון ביציאה המיוחדת לה, היינו בסימנים, וכדתני אלו שמעניקין להם - היוצא בשנים או ביובל, ואמה העברייה שהיא קונה את עצמה בסימנין, אבל היוצא בגירעון כסף או במיתת האדון אין מעניקין להן.
תני, כתיב [שמות כא] וְהִגִּישׁוֹ אֲדֹנָיו אֶל הָאֱלֹהִים, וְהִגִּישׁוֹ אֶל הַדֶּלֶת וגו', וא"כ אומרת הברייתא שמשמע מהפסוק שיש כאן שני הגשות, וא"כ הא כיצד, את מי מגישים לב"ד ומי לדלת, אלא זה שהוא נמכר בבית דין עליו נאמר וְהִגִּישׁוֹ אֲדֹנָיו אֶל הָאֱלֹהִים, דהיינו שהאדון מביאו לב"ד שהם מכרו לו את העבד, וב"ד רוצעים אותו, וזה שהוא מוכר את עצמו עליו נאמר וְהִגִּישׁוֹ אֶל הַדֶּלֶת, שהאדון בעצמו רוצע את אוזנו.
ר' אמי בעא (אמר) שזה פשיטא שזה שהוא נמכר בב"ד שב"ד כותבין את שטרו, כמו מוכר שדה שהמוכר כותב את השטר, אבל זה שהוא מוכר את עצמו, מי כותב את שטרו, האם הוא דומה לאמה עבריה שלמדנו לעיל שבין האדון ובין האב יכולים לכתוב את השטר, או שרק לעניין אמה עבריה גם האדון יכול לכתוב את השטר כיון שמקישים את קניית האמה לקידושין (שהבעל שהוא הקונה, הוא כותב את השטר), אבל בעבד, רק המוכר (היינו העבד) צריך לכתוב את שטר המכירה כמו בכל המכירות? והגמ' לא פושטת את השאלה.
תני, כתיב [דברים טו] לֹא יִקְשֶׁה בְעֵינֶךָ בְּשַׁלֵּחֲךָ אֹתוֹ חָפְשִׁי מֵעִמָּךְ, כִּי מִשְׁנֶה שְׂכַר שָׂכִיר עֲבָדְךָ, שֵׁשׁ שָׁנִים, ומבארת הברייתא מה הכוונה כִּי 'מִשְׁנֶה' שְׂכַר שָׂכִיר עֲבָדְךָ, ובמה העבד עובד כפול משכיר, אלא השכיר עובד רק ביום ואינו עובד בלילה, והעבד עברי עובד בין ביום ובין בלילה, שואלת הגמ' שלא יתכן לומר כך, שהרי כתיב לֹא יִרְדֶּנּוּ בְּפֶרֶךְ לְעֵינֶיךָ, ואַת אומר אכן שהאדון יכול להעביד את העבד גם בלילות? מתרצת הגמ' אמר ר' אמי בשם ר' יוחנן, שכוונת הברייתא לומר שרבו משיאו אשה כנענית, ונמצא שהעבד עובד בין ביום בין בלילה. שואלת הגמ' ר' בא בר ממל בעא קומי ר' אמי, הגע עצמך תתבונן בדבריך, מה קורה במקרה שהיה האדון קונה עבד שהוא כהן, איך הוא מוסר לו שפחה כנענית, והרי היא אסורה לכהן משום זונה? אמר ליה, וכי מה שהאדון מוסר לעבד ישראל שפחה כנענית זה לא היתר מכלל איסור הוא?! שהרי גם לישראל אסור לבוא על שפחה, כדברי ר' שמעון שאומר על הפסוק "וְלֹא תִתְחַתֵּן בָּם כִּי יָסִיר אֶת בִּנְךָ מֵאַחֲרַי" לרבות את כל המסירים (לשיטת חכמים האיסור נאמר רק לעניין השבעה אומות), וא"כ כשם שהתורה התירה את השפחה לישראלי, כך גם כהן מותר בשפחה כנענית, ואומרת הגמ' שר' בא בר ממל מכאן (מהברייתא דלהלן) חזר ביה, והוא מתיר שפחה לכהן, דדרש ר' יהודה ברבי (חכם וחריף וגדול בדורו) מִן המילת בָּאַלְיָה של האוזן, העבד היה נרצע, שלא יהא מקרה שירצעו עבד כהן, ויפסל מלעבוד בבית המקדש (משום מום), אבל ר' מאיר אומר מִן הסחוס של האוזן, העבד היה נרצע, ומיכן (ומכאן) היה ר' מאיר אומר שאין הכהן נרצע, שמא ייעשה בעל מום וייפסל מן העבודה, שואלת הגמ' ויירצע את הסחוס פחות מן (משיעור של גרעין של) הכרשינה, שאז הוא לא יעשה בעל מום (כמו ששנינו לעניין מומי הבכור "על אלו מומין שוחטין את הבכור נִקְבָה מלא כרשינה")? מתרצת הגמ' שחוששים שמא יבוא הנקב לידי שיעור של כרשינה, ואז הוא יהיה בעל מום, שואלת הגמ' ומה איכפת לך שהנקב יבוא לידי כרשינה, והוא יהיה בעל מום? מתרצת הגמ' שאסור לאדון לעשות מום בעבדו, כיון שהתורה אמרה וְשָׁב אֶל מִשְׁפַּחְתּוֹ - בעיינו, היינו כמו שהיה לפני מכירתו, שהוא היה ראוי לעבוד בבית המקדש, וא"כ אמר ר' בא בר ממל, כלום עבד היה נרצע - אלא אם כן היו לו אשה ובנים כדלקמן, וא"כ מוכח מכאן שגם עבד כהן מותר בשפחה כנענית.
תני, כתוב בפסוק וְרָצַע אֲדֹנָיו אֶת אָזְנוֹ בַּמַּרְצֵעַ, וא"כ אומרת הברייתא אין לי לומר שרוצעים אלא במרצע, ומניין שרוצעים אפילו בסוֹל (שפוד עץ), או אפילו בקוץ, או אפילו בזכוכית? תלמוד לומר וְרָצַע מכל מקום, שואלת הגמ' עד כדון עד עכשיו אתה מביא לימוד כר' עקיבה שדורש את המילים הכפולות, אבל כר' ישמעאל שלא דורש את המילים הכפולות, אלא אומרים שדברה תורה כלשון בני האדם, א"כ מהיכן יודעים לרבות שיכולים לרצוע בשאר הדברים? מתרצת הגמ' שר' ישמעאל יודע את זה מהלכה למשה מסיני, כדתני ר' ישמעאל, בשלשה מקומות ההלכה למשה מסיני עוקפת למקרא, ובמקום אחד ההלכה למשה מסיני עוקפת למדרש (למה שהיו אמורים לדרוש מכלל ופרט וכלל); דהיינו התורה אמרה שכותבים את הגט בספר, היינו על גבי קלף, כמו שנאמר "וְכָתַב לָהּ 'סֵפֶר' כְּרִיתֻת", והלכה אמרה שיכולים לכתוב את הגט בכל דבר שהוא בתלוש, וכן התורה אמרה שצריך לכסות את דם שחיטת חיה או עוף [ויקרא יז] בֶּעָפָר, והלכה אמרה שיכולים לכסות את הדם בכל דבר שהוא מגדל צמחים, וכן התורה אמרה שרוצעים את אוזן העבד עברי בַּמַּרְצֵעַ, והלכה אמרה שיכולים לרצוע אפילו בסול אפילו בקוץ אפילו בזכוכית, ובמקום אחד ההלכה למשה מסיני עוקפת למדרש, וזה כמו שתני ר' ישמעאל, שהיות וכתוב [ויקרא יד] וְהָיָה בַיּוֹם הַשְּׁבִיעִי יְגַלַּח אֶת כָּל שְׂעָרוֹ א"כ זה כלל, שמשמע שצריך לגלח את כל השערות, וכשכתוב אֶת רֹאשׁוֹ וְאֶת זְקָנוֹ וְאֵת גַּבֹּת עֵינָיו זה פרט, וכשהוא אומר וְאֶת כָּל שְׂעָרוֹ יְגַלֵּחַ, א"כ הפסוק חזר וכלל, וא"כ היינו צריכים לומר שזה כלל ופרט וכלל, שאין אתה דן אלא כעין הפרט, ולומר לך מה הפרט מפורש שהוא מקום כינוס שיער ובמקום שהשיער נראה, אף אין לי שצריך לגלח אלא מקום כינוס שיער ובנראה, אבל וההלכה אמרה שיגלחנו את המצורע כדלעת, היינו את כל גופו.
תני, כתוב בפסוק וְרָצַע אֲדֹנָיו אֶת אָזְנוֹ בַּמַּרְצֵעַ, וא"כ אומרת הברייתא מה מרצע שהוא של (שהוא עשוי) מתכת, אף כל דבר שהוא של מתכת, ראוי לרצוע בו, אבל לא יכולים לרצוע בעץ או בזכוכית, רבי אומר שכשכתוב 'בַּמַּרְצֵעַ' היינו במרצע המיוחד, וזה מקדח גדול, והאדון לא חייב להקפיד לעשות לו חור קטן, ר' יוסי בר' יודה אומר זה הַפְּסִילָה (כלי שמחליקים בו את העצים), והגם שזה חותך ולא נוקב, זה ג"כ כשר. וממשיכה הברייתא ואומרת שהיות וכתוב וְהִגִּישׁוֹ אֶל הַדֶּלֶת, א"כ יכול (אולי) יכולים לרצוע אפילו אם הדלת מוטלת? לכך תלמוד לומר אוֹ אֶל הַמְּזוּזָה, דהיינו שהתורה הקישה את הדלת למזוזה, ומכאן אנחנו אומרים מה מזוזה היא עומדת וקבועה בפתח (כיון שאם היא לא קבועה בפתח, אין לה שֵם של מזוזה, אלא זה קרש בעלמא), אף הדלת יהא עומד, והטעם שרוצעים את העבד בדלת או במזוזה שזה מקום גלוי לכולם, כדי שיהיה גנאי לו, על שמכר את עצמו, ויהיה גנאי למשפחתו, על שלא פדו אותו, ויש עוד טעם מדוע רוצעים את העבד בדלת או במזוזה תני ר' אליעזר בן יעקב אומר, ולמה אל הדלת כיון שעל ידי הדלת יצאו בני ישראל במצרים מעבדות לחירות, שנתנו מדם הפסח על המשקוף ועל שתי המזוזות, ולכך רוצעים את העבד בדלת, כדי להוכיח אותו מדוע אתה מקבל עליך עבדות לעולם. שאלו התלמידים את רבן יוחנן בן זכאי מה ראה העבד הזה לירצע באזנו יותר מכל איבריו? אמר להן שזה בא להוכיח את העבד, שהרי האוזן ששמעה מהר סיני [שמות כ] לֹא יִהְיֶה לְךָ אֱלֹהִים אֲחֵרִים עַל פָּנָי (היינו אל תקבל עליך מַרוּת אחרת חוץ מבורא עולם), ופירקה מעליה עול מלכות שמים וקיבלה עליה עול בשר ודם, לכך היא תירצע, וכן אוזן ששמעה לפני הר סיני שהקב"ה אמר [ויקרא כה] כִּי לִי בְנֵי יִשְׂרָאֵל עֲבָדִים, והלך זה וקנה אדון אחֵר, לפיכך תבוא האוזן ותירצע, לפי שלא שמר מה שהאוזן שמעה. ואומרת הברייתא נאמר אזנו בעבד נרצע, ונאמר אזנו במצורע, דהיינו בעבד כתוב וְרָצַע אֲדֹנָיו אֶת אָזְנוֹ בַּמַּרְצֵעַ, ובמצורע כתוב וְנָתַן עַל תְּנוּךְ אֹזֶן הַמִּטַּהֵר הַיְמָנִית, א"כ לומדים את העבד בג"ש ממצורע, ומכאן אנחנו אומרים מה אזנו שנאמר להלן במצורע, היינו אוזנו הימנית, אף כאן ברציעת העבד, רוצעים את אוזנו הימנית. ואומרת הברייתא שהיות וכתוב וְאִם אָמֹר יֹאמַר הָעֶבֶד, מכאן שהוא צריך לומר שתי אמירות, אחת בסוף שש ואחת בתחילת שבע, דהיינו אחת בסוף שש - עד שהוא בעבודתו, וכמו שכתוב וְאִם אָמֹר יֹאמַר 'הָעֶבֶד', דהיינו שהוא עדיין עבד, ואחת בתחילת שבע וכמו שכתוב לֹא אֵצֵא 'חָפְשִׁי', שמשמע שאם הוא רוצה הוא יכול לצאת לחופשי. ואומרת הברייתא שהיות וכתוב אָהַבְתִּי אֶת אֲדֹנִי אֶת אִשְׁתִּי וְאֶת בָּנָי, מלמד שאינו נרצע אלא עד שיהא לו לעבד אשה (שפחה) ובנים ממנה, ולרבו אשה ובנים, שנאמר וְהָיָה כִּי יֹאמַר אֵלֶיךָ לֹא אֵצֵא מֵעִמָּךְ 'כִּי אֲהֵבְךָ וְאֶת בֵּיתֶךָ' (היינו את אשתו), וכן העבד אינו נרצע אלא עד שיהא אוהב את רבו, שנאמר כִּי אֲהֵבְךָ, ורבו אוהבו, שנאמר כִּי טוֹב לוֹ עִמָּךְ, וכן אין העבד נרצע אלא עד שיתברכו הנכסים של האדון על ידיו (בזכות העבד), שנאמר כִּי טוֹב לוֹ עִמָּךְ, דהיינו שהאדון מכיר שהטובה בריבוי נכסיו זה 'מְעִמָּךְ' בזכות העבד.
וקונה את עצמו ביובל: דכתיב [ויקרא כה] וְיָצָא בִּשְׁנַת הַיֹּבֵל הוּא וּבָנָיו עִמּוֹ.
ובמיתת האדון: דכתיב [דברים טו] וְהָיָה 'לְךָ' עֶבֶד עוֹלָם, היינו כל ימי עולמו של האדון, אבל העבד אינו עובד את בניו.

קידושין דף יא עמוד ב'
הלכה ג
מתני' עבד כנעני נקנה בכסף בשטר ובחזקה (היינו שהאדון משתמש בו), והעבד קונה את 
כולא מסכתא דקידושין וכולא סדרא דנשים
